Satalah malamar karajo kama-kama, akhirnyo Meri dapek karajo di tambang batu bara di daerah Kalimantan Timur. Meri sanang bana akhirnyo indak manganggu r lai. Meri pun sibuk manyiapan diri untuak pai karajo ka Kalimantan tu. Untuak kabarangkekan inyo ko, perusahaan lah mambalian tiket pesawat dan mangirimannyo ka Meri. Meri nan ndak terlalu fokus mancaliak tiket tu, bapikia kalau inyo akan pai 2 hari lai. Meri labiah fokus untuak mangameh barang-barang nan akan inyo baiok ka sinan. Bisuaknyo, pagi-pagi Meri mdapek pasan dari HR perusahaannyo untuak mananyoan apokah inyo alah barangkek atau alun. Meri takajuik mancaliak pesan tu, tu capek-capek mancaliak tiket pesawat nan diagiah oleh HR tu. Kironyo inyo salah baco, tiket pesawat tu untuak pagi hari ko. Meri langsuang lameh satalah tau inyo tatingga pesawat untuak pai karajo.


Di malam hari,  Andi sadang mambuka video dewasa di kamarnyo sendirian. Namun tibo-tibo ado seseurang nan mangejutkannyo dari arah belakang sahinggo Andi terkejut dan refleks manjatuhkan handphone. Namun, indak lama kemudian handphone tasabuik direbut dek laki-laki nan marupokan kawannyo  itu. Namun inyo  terkejut katiko mancaliak apa  nan sadang ditampilkan dalam handphone Andi. Mancaliak dirinyo ketahuan alah manonton video dewasa mambuek Andi maraso sangek malu karano perbuatannyo alah diketahui dek kawannyo itu. Andi langsung merebut handphonenyo dari tangan  laki-laki itu dan mamper ingekinyo agar mangetuk pintu terlabiah dahulu sabalum masuk kamar dan indak tibo-tibo mangejutkannyo takah tadi. Namun kawannyo itu malah  galak jo ucapan Andi nan mambuek Andi semakin malu atas perbuatannyo tadi.


Manuruik ambo, kalian barampek se lah pai mandaki gunuang simeru bisuak tu. Rencana ko kan alah dari lamo kalian susun. Apolai ambo tau kalian pingin bana mandaki gunuang tu. Mohon bana ambo jan paso juo ambo untuak pai. Ambo absen kali ko. Sabana-bana ndak bisa ambo do. Bukannyo ambo ndak nio tapi ambo pobia jo ketinggian. Apolai samanjak patang ko ambo baru jatuah dari janjang sakolah. Batambah-tambah pobia ambo dek nyo. Pokoknyo lanjuik se lah rencana kalian tu. Kalau ambo pai beko kalian nan ka payah. Ndak jadi lo kalian mandaki gunuang dek maurus ambo nan takuik jo ketinggian ko.


Kalian punyo kawan yang acok berang ndak sih, kalau lai berang ado sebab lai lah wajar yang indak wajar tu inyo berang-berang ndak jaleh. Berang yang indak ado sabab nyo, ado juo urang mode tu mah yang ambo kenal. Pas itu ado lah kawan ambo di bimbel, ambo sadang makan cemilan ko a tapi inyo berangan ambo. Padohal ambo ndak ado salah, kumuah se indak tampek tu dek ambo. Cemilan tu ambo kulek-kulek se indak lo baleak, taruih tu kecek kawan ambo yang lain memang mode tu inyo acok bana berang-berang ndak jaleh. Manuruik ambo ndak, kalau lagi panek awak istirahat se bak itu juo kalau lagi paniang. Jan malah urang yang kanai imbas nyo, urang nio lo berang kalau di gikoan.


Sakik bana rasonyo katiko awak mangalami kekerasan dari suami awak di depan anak. Maria ko bacakak jo suami nyo dan anak nyo ko mancaliak urang tuonyo saliang mangarehan suaro satu samo lain. Maria takuik anak nyo kanai mental mancaliak kejadian ko. Manuruik ahli psikolog anak yang wakatu ketek mancaliak atau mangalami kekerasan beko gadang nyo akan manjadi urang yang tatutuik dan panakuik ado jo bisa manjadi urang yang pambarontak. Maria ko nyo mangarehan suaro karena bacakak jo suami nyo, awalnyo indak berang maria ko tapi pas tangan suami nyo ko malayang ka pundak nyo taraso sakik bana langsuang lah berang maria.


Saat itu di kolam renang Lisa nan baru belajar barenang indak barani ka bagian dalam sahinggo inyo mamutuskan untuak barenang di bagian nan dangka. Namun karano asyik barenang inyo indak manyangka bahwa arah nan inyo tuju malah ka kolam renang nan dalam sahinggo katiko inyo kehabisan energi dan barniat untuak mamijakan kakinyo di lantai namun terasa bahwa lantai tasabuik sangek jauh dan mambuek bisa kelabakan. Hal ikolah Lisa manjadi panik serta takut karano inyo manyadari bahwa kini inyo barado di kolam renang nan dalam. Mancaliak indak ado urang sakitarnyo bisa langsung mangepakkan tangan di aia sahinggo urang segera mamberi bantuan kapadonyo karano inyo kesulikan untuak mangambang. Aia nan inyo ciptakan karano mangepakkan tangan itu mambuek urang-urang tersadar bahwa ado  nan hampir tenggelam.


Waktu pertamo kali ambo mancaliak urang sakaratul maut ambo takuik bana. Alah beberapo urang nan ambo caliak wakatu sakaratul maut pasti alah ndak bantuak inyo pas masih hiduik. Muko urang-urang tu kebanyakan alah pucek, mato tabilalak, warna muluik alah hitam, ditambah lo angok nyo alah tacaguik-caguik. Pokoknyo alah mengerikan bana. Manuruik ambo, pasti urang-urang nan sadang sakaratul mauik tu sadang mangalami sesuatu nan sangaik manyakik an. Sedangkan awak nan mancaliak se alah tabayang ba a sakiknyo, apolai bagi mereka nan marasokan. Makonyo banyak urang nan manyarankan urang nan punyo hati batu untuak acok-acok mancaliak urang nan sadang sakaratul maut supayo hatinyo labiah lambuik.


Manuruik pandapek ambo, ndak paralu mambanci urang atau mancubo mambandiang-bandiang kan urang nan mamakai baju sarupo jo diri kalian. Jan ma anggap kalian labiah rancak atau labiah pantas untuak mamakai baju tu. Jan dek gara-gara awak nan ndak pueh dan kecewa karano mungkin ado perasaan kecewa saat insiden ko tajadi mambuek kalian maraso banci ka urang nan mamakai baju nan sarupo jo kalian. Biaso se tu nyo. sadangkan artis Jennifer Lurence dan kalangan bangsawan se pernah ma alami hal sarupo mode tu. Jadi ndak paralu malu nan talampau balabiahan tu do. Anggap se basonyo salero kalian tu banyak nan suko.


Roby maraso kalau selagi awak mampu dan bisa, awak harus mamperjuangkan pendidikan sampai ka perguruan tinggi. Pendidikan manjadi bantuak perjuangan awak untuak masa depan salanjuiknyo. Manuruik Roby awak paralu mangikuik an pendidikan sampai perguruan tinggi, kareno salah satu faktor paliang gadang untuak panantu karir awak salanjuiknyo. Roby sanang bana waktu inyo bisa masuak ka Perguruan Tinggi piluhannyo inyo, waktu manjadi mahasiswa nyo banyak mandapek an pelajaran dari maso-maso di bangku kuliah. Dengan malanjuik an pendidikan sampai ka perguruan tinggi, awak akan banyak belajar dan mambuka pintu karir sasuai jo jurusan nan awak ambiak salamo di bangku perkuliahan, selain itu juo lowongan karajo banyak nan mancaliak status pendidikan awak.


Ahmad Wildan, sang penemu harta karun mampunyoi niat yang mulia. Inyo tak berniat manambiak laih benda tasabuik. Ahmad Wildani mengungkapkan akan menyerahkan sapanuahnyo kapado Pemerintah supayo dapek dirawat dan ditindaklanjuti. Inyo mengungkapkan bahwa kalau akhinyo nanti ado biaya konpensasi, akan digunoan untuk pembangunan Musholla di kampuangyo. Perbuatan Ahmad Wildani ko sangat ancak untuk kito tiru, inyo manggunoan hasil penemuan harta karun tadi bukan untuak diri sendiri tapi untuak kepentingan urang banyak. Semoga niat baik Ahmad Wildan disambut baik deh Tuhan dan manjadi ladang pahalo untuk di akhirat nantinyo. Karena pembangunan Musholla akan manjadi amal jariyah yang pahalonyo ndak akan pernah putus selagi masih ado urang yang beribadah di Musholla tasabuik.


Sabulan nan lalu sabalum acara iko dilakukan, tibo undangan di salah satu grup chat angkatan SMP dulu kalau bakal ada acara reunian nan diadoan samo sakola tampek Dina baraja katiko SMP dulu. Mancaliak itu, Dina sangek basumangek untuak mambaleh kalau inyo dapek manghadiri acaro nan diadoan hari Minggu tasabuik. Sampailah kini jadwal reunian pun tibo, Dina nan tibo tapek waktu pun masuak kadalah ruangan tampek acara dilangsuangkan. Gadih nan saat itu mamakai baju bawarna hitam dan dilengkapi samo hijab bawarna putiah itu lun duduak di salah satu kursi nan alah disadiokan. Sambia mamakan hidangan nan disadiokan, Dina mandangaan carito dan pengalaman dari kawan-kawannyo nan duduak di ciek meja. Indak lamo kemudian,ado urang nan manapuak bahu Dina dan mulai mamaluaknyo. Dina nan takajuik pun langsuang manoleh untuak mancaliak urang nan berani mamaluaknyo. Mancaliak kalau itu adolah kawan dakeknyo sawaktu SMP dulu nan alah lamo indak basuo,Dina langsuang mamaluaknyo baliak.


Mungkin bagi kalian iko biaso se. Tapi suatu hal nan luar biaso nan sangat manyanangkan dalam hiduik ambo katiko bisa menjadi perwakilan untuak melahfaskan hafalan-hafalan juzz amma di muko kawan-kawan, guru-guru, dan para urang tuo peserta pesantren ramadhan saat itu. Suasana masajik mendadak hening katiko ambo melantunkan ayat suci. Saat itu nan mambuek ambo terharu adolah salah seorang guru managih terharu karano mandanga lantunan ayat suci dari muluik ambo nan keceknyo sangat merdu sahinggo manyantuah ka hati. Ditambah katiko mancaliak ekspresi urang tuo ambo nan tasanyum bangga dari tampek duduaknyo mambuek momen ko semakin ndak talupoan. Semoga ambo bisa manajdi anak nan soleha dan pamudah untuak mambukakan pintu sarugo untuak kaduo urang tuo ambo. Amiiin.


Ndak disangko-sangko si Ani hamil di lua nikah. Padohal waktu ketek nyo terkenal bana sabagai salah satu santriwati nan aktif di masajik, santiang, soleha, dan tamasuak salah satu anak nan acok dijadikan contoh dek amak-amak sekitar rumahnyo. Semenjak apak jo amaknyo alah pindah kalua kota nyo ndak ado nan mamaratian. Saudara-saudaranyo pun alah pado sibuk dek bakarajo. Tibo-tibo tadanga se kaba mode iko. Sadiah sekaligus kecewa mandanganyo. Pelajaran bagi awak para urang tuo supayo tetap selalu maawasi anak antah itu anak laki-laki apolai padusi. Ndak ado alasan untuak ndak mamaratian anak. Jan sampai terlena. Penyesalan tu soalnyo selalu datang di akhir.


Salah satu hewan nan barada di air tawar maupun asin dima inyo dapek mangeluarkan bau amis katiko inyo barada di luar air.  manuruik American Society for Nutrition ikan biasonyo mangeluarkan bau amit karano ado babarapo fisiologi sabagai makhluk laut.  umumnyo pado air nan ado di laut biasonyo mangandung sakitar 3% garam manuruik baratnyo.  dan jugo  kadar optimal mineral terlarut pado sal hewan kurang dari 1%. katiko ikan dibunuh mako inyo akan mangubah TMAO  trimetilamina dima saat iko nan manjadikan ikan akan mangeluarkan bau amis.  bau amis pado ikan manuruik Profesor ilmu pangan akan dimulai katiko ikan tasabuik ditangkap dan dibunuh satalah itu dikeluarkan dari air sahinggo akan terekspos di udara.  karano pado dasarnyo samakin lamo ikan terpapar udara ataupun dibiarkan bagitu sajo mako akan samakin bau.


Awak harus salalu waspada dan bahati-hati katiko ado urang asiang yang indak awak kenal maikuik an awak. Ambo raso urang asiang yang maikuik an ambo ko tau daerah situ, inyo juo tau kapan ambo pulang karajo. Kareno katiko ambo pulang karajo pasti surang se dan urang alah langang, kareno nia ka maghrib. Katiko itu ambo katakuik an bana kareno urang asiang tu maikuik an ambo. Untuang se ambo bisa mangicuah jo caro iko. Patamo caliak posisi ambo pado saaik itu, kaduo kalau indak bisa balari dan indak mungkin malawan pakai caro mangicuah, katigo ambo pura-pura nio maabiak hp dan maadok ka urang tu, siap tu pas inyo maadok kabalakang ambo langsuang kabua sacapek mungkin.


Sanang bana hati katiko mancaliak keponakan nan baru lahia dengan keadaan sehat wal afiat. Ditambah wajahnyo nan rancak dan imut mode artis korea. Ndak sio-sio katiko hamil ibunyo sangat manjago makanan dan minuman nan dimakan. Kalau nio anak dan ibu sehat memang harus banyak-banyak makan-makanan bergizi. Makanan harus manganduang 4 sehat 5 sempurna. Selain itu, harus rajin dan rutin mamarisoan kesehatan ibu dan anak dalam kanduangan salamo hamil satiok bulan. Nan terpenting urang-urang terdekat harus selalu buek ibu hamil sanang. Jan buek pikiran dan hati ibu hamil tagaduah. Bia tahinda dari panyakik-panyakik nan rentan terhadap ibu hamil mode preklamsia dan lain-lain.


Dalam Islam, awak diajarkan untuak basadiah sacukuiknyo se. Salah satunyo awak dilarang untuak maratoki urang nan alah maningga. Wakatu ditinggaan dek urang nan awak sayang misalnyo anggota keluarga wak, awak acok talaruik dalam kasadiahan nan mandalam. Ndak jarang pulo wak maratoki kamatian keluarga wak tanpa disadari. Maratoki ko contohnyo mamakiak-makiak, maronta, sampai mangumpek, atau manyakiti diri surang. Maratoki kamatian tandonyo wak ndak ridho jo takdir nan alah ditatapkan oleh Allah. Dalam hadist pun alah dijalehan kalau maratpi mayik dapek mabuek mayik tasabuik mandapek azab di alam kubur. Kahilangan nan paliang wak sayangi tantu mambuek wak sadiah, tapi ndak buliah balabiahan. Oleh karno itu marilah basadiah sacukuiknyo, manangih sacukuiknyo, karno kamatian tu alah manjadi katatapan Allah.


Urang yang mampunyoi rasa ingin tahu nan tinggi biasonyo indak bisa baranti kalau alah mancapai tujuan. Manusia lah kanamonyo. Masuak kuliah untuak urang nan punyo raso tinggi biasonyo maraso adrenalinnyo tatantang untuak ka mukonyo. Banyak nan sanang kalau kuliah mako inyo beko mandapek an pangalaman nan baru nan harus dihadapan nyo beko. Raso sanang mangatahui pengalaman nan baru yang biasonyo akan manjadi carito yang paliang bakasan beko di maso nan akan datang. Parasaan yang bantuak tadi hanyo bisa didapek an di paguruan tinggi nan mano itu adolah maso-maso parubahan ka manjadi urang gadang. Maso depan ndak ado nan tau, tapi pasiapan nyo harus matang dahulu.


Kaadaan sekarat dapek manimpo siapo sajo. Bahkan kaadaan sekarat dapek dirasokan dek seorang atlet nan acok olahraga dan manjago pola makannyo. Salah satu atlet nan pernah marasokan sekarat adolah Pamain timnas Denmark, yaitu Christian Eriksen. Eriksen mangalami kaadaan sekarat saat sadang mambela tim nasional Denmark dalam partandingan Piala Eropa. Kajadian itu tantu mambuek rakan-rakannyo nan lain maraso takuik. Para pamain Denmark saat itu langsuang manghampiri Eriksen dan mancubo mambarikan partoloangan. Salain Christian Eriksen, pamain sepakbola lain nan pernah mangalami sarangan jantuang katiko bamain adolah Eri Irianto pado tahun 2000 silam. Katiko itu Eri Irianto indak dapek ditoloang dan maningga dunia.


saat manyampaien presentasi di kelas Denai nan sabalumnyo alah disiapen dengan baik materi nan akan disampai en tibo-tibo mandadak diam. saat itu Denai marasoen kaki nan tibo-tibo indak mamiliki tanago dengan baden nan taraso dingin serta karingek nan alah kalua begitu banyak. presentasi kini ko adolah presentasi patamo nan akan di adoen dikelas setelah 2 tahun online. Walaupun inyo naik sudah mempersiapennyo dengan baik tapi tetap saan Denai marasoen damam panggung. Katiko ingin mamulai presentasi Denai maliek proyektor nan alah manampil en poin-poin materi nan akan dinilai disampaien. Maliek tampilan protektor indak barado dibagian nan hafal dan pahami mabuek Denai mambarien kode kapado penanggung jawab proyektor untuak mengganti slide tesabuik ke slide materi Denai. Sasudah tu Denai menghembuih en nafas agak cukuik panjang lalu manahannyo sabanta dan mangaluaen secaro perlahan hak itu Denai lakuen untuak mangurangi raso gugup dan takuik katiko presentasi nantinyo.


Kawan ambo selalu manjadi urang nan suko bana mamainkan perasaan padusi. Kawan ambo ko salalu mandakek an urang nan tacaliak suko ka inyo tapi alah tambah cinto padusi tu inyo tingga an lai. Ambo berang waktu inyo mangacewakan perasaan kawan ambo sadari ketek, tapi inyo kecek emang beda yang ciek ko inyo yo sabana suko. Kawan ambo memang nampak suko bana jo kawan ambo yang ciek lai tapi tetap se inyo mambuek kecewa dengan jalan jo padusi lain walaupun maksud inyo bukan untuak mandakek an tapi sakadar mangawanan se. Manuruik ambo salah bana kelakuan inyo, saharusnyo awak yo sabana bisa mahargoi perasaan urang nan suko ka awak. Kalau awak suko baliak dakek an tapi kalau ndak suko tolong jan mainkan parasaan nyo.


Cincin kawin adolah hal nan sangaik pantiang untuak dijago dek sapasang suami istri. Tapi sapagi ko Andi panik dek manghilangkan cincin kawin nan alah hampia 5 tahun indak pernah lapeh dalam waktu lamo dari jari manihnyo. Istri Andi alun tau dikaranokan Andi kahilangan cincinnyo salamo di kantua. Andi alah mancari di kamar madni ditampek yang andi raso kahilangan cincin kawin nyo. Sampai sasudah istirahat makan siang cincin nan dimukasuik alun juo basuo. Katiko hampia jam pulang kantua, saurang satpam datang mambaok kaba kalau ditamukan cincin di dakek lift. Mandanga itu, Andi langsuang mananyoan jo mangkonfirmasi kalau cincin nan basobok itu adolah cincin yang samo jo cincin Andi nan hilang. Ternyata cincin nan basobok adolah cincin kawin Andi nan hilang. Andi sangaik sanang, saking sanangnyo Andi pun mantraktir makan satpam nan manyobokan cincin sapulang kantua.


Ambo tamanuang kasepian di kamar kosan. Kini ambo maraso surang karno kawan-kawan ambo alah sibuk jo kehidupannyo masiang-masiang. Sado kawan ambo alah punyo pasangan sadangkan ambo se nan alun punyo. Ambo ndak tau maajak main sia atau bacarito tentang hari-hari ambo ka sia lai, karno kawan-kawan ambo tu pasti sibuk jo pasangannyo. Akhir pakan biasonyo ambo pai main atau raun jo kawan, kini alah ndak ado lai. Grup-grup di Whatsapp pun langang, ndak surang pun nan man-chat ambo. Ambo kini kama-kama pai surang, kadang di jalan ambo sadiah bapikia sampai bilo ambo harus surang bantuak ko taruih. Apo ambo emang ndak ditakdiran untuak surang se?


Tuhan ko punyo caro untuak manunjuak an keburukan seseorang. Pacar nan ambo kiro setia ternyato bamuko duo. Muluiknyo cuma manih di bibia. Parangainyo mode urang nan ndak punyo perasaan. Punyo utak tapi batuak ndak dipakai sahinggo ndak tau apo nan nyo lakukan alah manyakiti hati urang. Lamak se nyo bapacik tangan, bapaluak-paluak di tampek umum sambia galak-galak ketek jo mantan pacarnyo. Bantuak dunia milik mereka baduo. Ndak tahan mancaliaknyo langsuang se ambo turuik ka tampek nyo, ambo maki maki kaduonyo bia malu di caliak an dek urang rami, bia tau urang sakampuang parangai urang baduo ko ndak patuik ditiru. Sakik bana hati rasonyo di duokan mode ko


Takadang butuh waktu untuak dapek tanang bisa naiak ka ateh pangguang untuak dapek mangecek di muko urang banayak. Pendalaman materi, raso pacayo diri sampai indak lupo mangisi paruik alah dilakukan untuak penampilan nan sampurna. Tapi kalau katiko alah di ateh pangguang atau alah du muko urang rami tibo-tibo damam pangguang tu marasaki apo nan bisa dilakuan? Pado saat bardo di pangguang dan raso panik samakin parah sahinggo mambuek lupo sakatiko, ado babarapo triknyo. Nan partamo bisa maliek atau fokus ka muko urang nan duduk di muko kito nan nampaknyo elok dan sanang untuak dicaliak. Nan kaduo babarapo kali galak di sutuasi nan cocok untuak manolong anda untuak labiah santai.Dan na tarakhir bausaho untuak tampil nan terbaik yang bisa dilakukan.


Ambo heran bana mancaliak penampilan si Ratih tadi. Manuruik ambo, penampilannyo tadi sangaik jauah dari ekspektasi urang banyak. Ambo bana nan jadi saksi si Ratih ko pas latihan. Jauah bana rancaknyo suaro si ratih pas latihan di studio daripado suaronyo pas tampil tadi. Kok damam pangguang dek manyanyi di muko urang rami ndak mungkin rasonyo do. Nyo se acok jadi bintang tamu di acara-acara kampus. Bara rami nyo urang nan manonton. Mungkin dek mancaliak juri-juri nyo mah. Dek penampilan ko dinilai jadi nyo agak damam pangguang stek. Dari caro nyo banyanyi nyo pun kan nampak nyo hati-hati bana. Takuik buek kesalahan.


Mambali barang rancaknyo dimano? Piti tabungan atau piti lanjo biasonyo ka dipakai untuak mambali barang nan bisa digunoan untuak kasanangan diri surang. Balanjo online ataupun mamabli langsuang ka toko nyo rasonyo samo-samo rancak. Biasonyo kalau langsuang ka tokonyo awak bisa langsung mancaliak barang sadangkan online indak bisa. Langkah-langkah nan bisa diambiak adolah mancaliak apokah barang itu asli atau indak. Harago yang talampau murah harus diwaspadai bana. Jaan lo beko ujuang-ujuang nyo manjadi panyasalan dan sio-sio piti nan bisa jadi tabungan nan alah lamo dikumpuan. Barang rancak tapi masih maha, labih rancak manunggu diskon. Kato-kato diskon biasonyo labiah manggiurkan apolagi barang nan salamo ko di idam-idamkan.


Katiko awak sakik ado babarapo sakik yang diharuskan dek dokter untuak disuntiak. Suntiak dilakuan mulai dari panyambuahan sampai pancegahan panyakik. Panyerapan obat ka dalam tubuh dipangaruhi jo tampek dan kadalaman lokasi suntiak. Manuruik ambo satakuik-takuik nyo awak ka jarum suntiak, awak harus manghadapi sasuai saran dokter. Kaponakan ambo yang ketek takuik juo pas harus disuntiak. Takuik bana inyo pas harus disuntiak, tapi inyo bausaho untuak manghadapi. Kareno banyak urang yang mandukuang inyo, dari pado yang mamberangan inyo. Kaponakan ko memang takuik bana jo jarum suntiak sampai pernah kabur dari rumah saking indak nio nyo dibaok ka rumah sakik untuak suntiak.


Jan pernah baok-baok kaduo urang tuo ambo terhadap kegagalan hiduik nan ambo alami. Banyak nan mangecek karano urang tuonyo nan ndak perhatian sahinggo anaknyo jadi brandalan dan putuih sakolah. Apo nan tajadi di diri ambo ndak salah sia-sia, murni akibat kesalahan ambo surang. Ambo nan mamutuihan untuak kalua dari rumah dan baranti dari sakolah di saat kaduo urang tuo ambo manyuruah untuak tetap basakolah. Antah bara gadang usaho mereka supayo ambo tetap bisa basakolah. Samakin gadang ambo samakin mangarati ternyato nan ambo lakuan dulu tu salah besar. Kini ambo maraso manyasa karano telah mambuek kecewa urang tuo nan ambo cintai.


Kapatang ambo baru dapek kaba basonyo tetangga kawan ambo nan baru maningga mampacaliak an diri ka urang-urang di sekitar tampeknyo tingga. Abih katakuik an sadonyo. Pokoknyo kalau alah maghrib tu pasti ndak ado urang nan bagak kalua rumah karano biasonyo nyo mampacaliak an dirinyo tu selalu salapeh maghrib. Banyak nan mampakecek an urang nan baru maningga tu mati gentayangan karano matinyo ndak wajar. Tapi manuruik ambo, nan nyo caliak dek urang-urang tu bukanlah urang nan maningga, itu adolah jin nan sadang bausaho untuak marusak keimanan awak dengan caro manyarupoi urang mati karano ndak ado urang mati tu nan ndak bisa hiduik.


Peter adolah saurang petani nan pernah basuo samo harta karun nan banilai gadang. Harta karun itu kini dinamoan The Hoxne Hoard. Harato iko inyo dapekan katiko mancari panokok di ladangnyo, tetapi indak disangko nan inyo dapek adolah harto karun nan banilai sakitar 3,8 juta dollar. Harto karun iko ado nan tadiri dari sendok perak, perhiasaan ameh, dan pitih koin nan tabuek dari ameh dan perak. Mancaliak itu Peter pun manghubungi pihak nan bawenang untuak mangurus harato karun iko. Satalah laporan Peter ditarimo,pihak arkeolog pun mandatangi tampek Peter basuo harato tasabuik. Dilokasi pihak arkeolog mulai malakukan panggalian untuak mancari labiah dalam harato karun paninggalan zaman dulu tasabuik. Satalah malakukan panggalian cukuik dalam, para arkeolog tasabuik manamukan labiah banyak harato karun yaitu 569 koin ameh, 14.272 koin perak, 29 keping perhiasan ameh,98 sendok perak.


Penghargaan indak hanyo hal nan bisa awak dapek ateh pambarian urang lain. Diri awak surang bisa pulo maagiahan penghargaan atau apresiasi diri. hal itu kini acok disabuik self reward dek urang-urang. Hal tasabuik adolah maagiahan penghargaan ka diri surang ateh pencapaian nan alah berhasil dikarajoan. Tapi indak tabateh ka pencapaian sajo, tapi sasudah berhasil malalui sasuatu hal nan pantiang dalam kehidupan, awak bisa pulo maagiah penghargaan ka diri wak surang. Self reward akan maagiah efek bahagia dan tanang ka diri awak surang. Awak akan manjadi labiah maharagoi diri surang, manambah kuek motivasi diri, bisa maningkekan produktivitas pulo, dan ha nan pantian pulo kini adolah untuak manjago kesehatan mental awak pribadi.


Pelaksanaan pernikahan nan dilakukan didalam ruangan memang takesan mewah dan elegan. Tapi kini, acaro baralek nan diadoan di lua ruangan pun alah banyak urang pakai sabagai konsep pernikahannyo. Pernikahan dilua ruangan takesan labiah manyatu jo alam sahinggo suasana nature pun dapek taraso. Dengan suasana nan hangek dan kasual mambuek para tamu labiah nyaman untuak babaur, dan indak jarang kalau anak daro ikuik manyatu jo tamu. Pernikahan nan diadoan sacaro outdoor iko dapek mamanjoan mato samo keindahan alam. Kelebihan dalam malakukan pernikahan tema outdoor ikopun takesan santai sahinggo pengantin jo tamu dapek labiah rileks. Dekorasi tema outdoor pun indak kalah dari pernikahan indoor karano tagantuang jo ditata letak nan samanarik mungkin sahinggo dapek manariak perhatian tamu.


Samakin berkembang nyo zaman, awak bisa mancari barang awak nan hilang manggunoan aplikasi. Ambo pernah juo kehilangan HP dan memakai aplikasi untuak manamukannyo. Caro nan paralu awak lakuan yang patamo adolah awak paralu pairing parangkek jo ponsel pintar kalian dan gunoan bluetooth dan aplikasi Tile. Layanan iko mamiliki aplikasi untuak parangkek Iphine dan android.  Tujuan aplikasi ko untuak manamukan item bantuak palacak GPS. Setelah manyiok an aplikasi anda bisa manggunoannyo untuak manamukan item atau melaporkannyo sabagai hilang. Awak manunjuak an tile ma yang nio dicari dan tile akan manamukannyo, kok dakek kalian akan mandanga parangkek yang cukuik baguno. Banyak manfaat teknologi bagi awak nan bisa memakainyo dan indak manyalah gunoannyo.


Sasaurang nan barada di dalam mobil dan dalam kendaraan tasabuik ado wewangian bararoma jeruk biasonyo para urang nan mamiliki mabuk perjalanan akan mangeluhkan hal tasabuik karano dapek mangundangnyo untuak muntah dan pusing karano aroma tasabuik.  padahal wewangian tasabuik indak  bagitu mampengaruhi tahadok sasaurang nan manderita mabuk perjalanan karano hal iko dapek dijelaskan sacaro sains dimana mabuk perjalanan disebabkan oleh indak saimbang antara kerja  otak jo indra  tubuh lainnyo takah mato, talingo. Mabuk darat biasonyo tajadi karano ado goncangan nan tajadi katiko kendaraan tasabuik bargerak atau bajalan.  apolai katiko kendaraan tasabuik manjalani jalanan nan rusak atau barbelok  sahinggo Indera mangirim sinyal ka otak  bahwa sadang ado gerakan pado tubuh.


Banyangan se awak sadang lamak bamain di taman. Taruih tu ado anjiang yang mangaja awak, tantulah awak katakuik an katiko anjiang tu mangaja. Pasti sakatiko awak takuik dan langsuang cameh nio ka manga. Ado hal yang bisa awak lakuan ssbagai langkah katiko dikaja anjiang. Patamo jan tacaliak panik bana, kaduo badiri tagok jan balari, katigo aliahkan perhatian anjiang tu jo bendo lain, siap tu bajalan palahan maninggan tampek anjiang tu. Itu adolah caro yang batua katiko awak dikaja jo anjiang. Caro iko alah banyak jo diterapkan dek urang yang tibo-tibo se ado anjiang ditampek nyo. Paliang utamo adolah jan balari, kareno samakin balari samakin dikaja.


Mambuek kasalahan adolah hal nan wajar dilakuan satiok manusia. Manusia indak ado nan sampurna. Kalau mambuek kasalahan pasti mandapek an ganjaran barupo kanai berang. Antah itu kanai berang dek urang tuo, guru, kawan, pacar, bini atau lainnyo. Berang mampunyoi batasannyo. Berang ko untuak maagiah tau awak ko salah harusnyo indak kayak gitu. Urang mnghadapi kanai berang ko ado nan biaso sajo, malawan dan kadang manangih. Hal itu dilakuan karona manusia ado instingnyo manarimo situasi nan indak lamak dek dirinyo surang. Nan malawan itu biasonyo indak tarimo kalau diberangan karano manuruiknyo indak salah atau indak masuak aka kalau ado urang nan mamberangannyo. Katiko alah kanai berang maraso takuik dan cameh.


Supayo kalian ndak mangalami hal nan mamalukan sarupo ambo yaitu salah masuak kamar mandi mako kalian harus melakukan tips dan trik dari ambo. Nan pertamo, sa tasasak apo pun raso kalian untuak BAB atau BAK, jan sampai ilang pangana. Harus fokus. Caliak nan ma lambang untuak kamar mandi padusi dan ma lambang untuak kamar mandi laki-laki. Nan kaduo, kalau kalian maraso ragu dengan lambang nan tapampang kalian bisa tanyo ka urang. Jan pernah malu batanyo. Di pepatah se lah di sabuik an malu batanyo sasek di jalan. Nan katigo, kalau lah dalam kamar mandi caliak petugas kebersiahannyo laki-laki atau padusi. Kalau laki-laki berarti kalian masuak ka kamar mandi padusi, begitupun sabaliaknyo.


Ondeh panek manunggu kemacetan di jalan ko e, itu se nan dikecek an jo Prilly. Prilly ko memang agak pamberang saketek urang nyo, mudah bana emosi. Bantuak keaadan kini berang jo inyo kanai macet, padohal memang indak ado yang nio kanai macet. Indak mungkin jo mamberangan keadaan. Sambil mancaliak-caliak hp karena bosan jo macet ko tacaliak lah inyo jo tips nan harus awak lakuan katiko macet. Batua juo kecek artikel ko, nan patamo awak bisa mandangaan lagu yang manyanangkan, kaduo tarimo dan buek diri awak nyaman, katigo tariak nafas dan indak lupo buang nafas. Wakatu bagian tarik nafas jo buang nafas tu tagalak prilly, baliak lo mood nyo yang ancak tadi.


Sadang bajalan-jalan ka Plaza Andalas habis pulang sakolah tibo-tibo ambo nampak kawan sakelas ambo si Tutu. Dek saat itu ambo yakin itu si Tutu ambo kaja lah nyo. Pas jarak lah lumayan dakek ambo panggia-panggia namonyo tapi nan inyo ndak juo kunjuang mancaliak. Akhirnyo ambo dakek an bana lah si Tutu ko. Sambia ambo panggia namonyo ambo egangan tangannyo. Ruponyo takajuik urang ko. Inyo takajuik ambo pun takajuik. Ternyato salah urang. Ndak kawan ambo ruponyo do. Bantuak dari balakang dan model tas nyo se nan samo. Lah malu muko ambo di bueknyo. Akhirnyo ambo minta maaf ka urang tu. Untuang urangnyo lai elok lo.


Hiduik surang dikota urang mengharuskan Jennie untuak pandai dalam maatur jadwal aktivitasnyo serta keuangannyo. Salamo hiduik surang dikosan, Jennie biasonyo manyisihan pitih untuak dana darurat nan dapek digunoan katiko inyo mampunyoi urusan nan darurat. Persiapan Jennie untuak manjalani harinyo katiko hiduik surang yaitu bahan-bahan masakan nan inyo paraluan untuak makanan nan ka inyo makan dikos atau sabagai bekal makanan. Salain itu, P3K untuak penanganan partamo kalau inyo maraso indak lamak badan atau sakik. Persediaan makanan instan dan cemilan pun diparaluan katiko tingga surang karano ado masa Jennie indak mood untuak mamasak atau mambali makanan. Dan kebutuhan lain nan penting ado katiko tingga surang.


Manuruik den di sekolah acok tajadi seurang siswa maraso dipamaluan. Ado banyak sebab bak digalakan kawan, di galakan dek baju cabiak, diberangi guru dek nilai buruak, dan sebagainya. mungkin untuak sabagian urang itu tu hal wajar, tapi ado juo sabagian urang yang mambaok ka hati sampai ka maso dewasanyo. Hal itu kalau indak di tindak lanjutan akan manyababan dampak yang buruak. Contohnyo kurang pacayo diri, takuik salah, indak barani mamukakan pandapek, dan sabagainyo. Manuruik den guru harus batindak akan hal iko kalau di sakolah. Guru harus mampahatian anak didiknyo yang mamiliki masalah dan injan pulo guru yang manyebaban permasalahan pado anak. Kadang tapi jarang, guru yang manyababan trauma pado anak didiknyo.


Claustrophobia marupokan salah satu phobia terhadap ruangan sampik. Seseorang dengan phobia ruang sampik memiliki ketakutan balabiah saat barado di ruangan yangan ketek dan sampik, misalnyo saat berado li lift, toilet umum, kereta bawah tanah, atau terowongan. Salain takuik akan ruangan sampik, penderita jenis phonia ko umumnyo maraso takuik akan kegelapan. Serangan panik akan babeda-beda, tagantuang tingkek keparahan dari claustrophobia yang dialami. Sabananyo, saat pengidap claustrophobia taruih barusaho menghindari tampek ko, phonia ko akan semakin manguek. Biasonyo saat tapaso harus barado di dalam ruangan sampik, penderita calustrophobia akan maraso cemas. Tapi pado kasus yang tagolong parah, urang yang claustrophobic akan mangalami serangan panik.


Tanggalam adolah suatu hal nan sangaik dihindari dek banyak urang. Tanggalam dihindari dek banyak urang karano tanggalam marupokan hal nan sangaik manakuikkan. Salain itu tanggalam dapek juo mambuek seseorang kahilangan nyawonyo. Tanggalam dapek manyababkan seseorang mangalami kamatian karano babarapo hal. Partamo urang nan tanggalam akan mangalami kasulitan mahangok. Hal iko disababkan karano adonyo aia nan masuak ka paru-paru. Hal iko akan mambuek urang sacaro indak sadar akan manahan hangoknyo. Reflek manahan hangok nan dilakukan dek urang nan tanggalam dilakukan untuak mancagah aia masuak labiah banyak ka dalam paru-paru. Hal iko tantunyo akan mambuek urang mangalami kahilangan kasadaran dan jantuang akan baranti. Satalah itu tubuah akan mangalami hipoksia. Terakhir, satalah mangalami hipoksia, jantuang, paru-paru, dan utak akan baranti bakarajo. Saat itu alah tajadi barulah seseorang akan dianggap maningga.


Ndak pernah ambo kiro akhirnyo sesuatu yang awalnyo iseng-iseng ambo karajoan kini alah mancapai titik ko. Alhamdulillah ambo alah punyo labiah dari 100 ribu subscriber sahinggo diagiah penghargaan Silver Button langsuang dari Youtube. Banyak pasti dari kalian nan ingin ado di posisi ambo kini. Tapi kalau dicaritoan perjalanan ambo marintis channel ko ndak samudah dan sabahagia nan dicaliak. Mulai dari cime eh kawan-kawan bahkan keluarga surang. Ado nan maremehan alah lulus kuliah tapi ndak ado karajo. Bahkan ado nan mangecekan bantuak urang gilo dek mangecek-ngecek surang di muko kamera. Tapi kini ambo bisa buktikan ka urang-urang nan maremehan ambo dulu kalau ambo bisa berhasil dengan caro ambo surang.


Karano tampek tinggal Lisa saat iko indak jauh barado dari pantai mambuek inyo harus selalu berwaspado terhadap bencana alam nan bisa aja terjadi.   tahun 2006 ado gampo nan cukuik gadang manimpa daerah Lisa. Katiko Getaran nan makin lamo makin kuek dan mambuek babarapo bangunan rubuh serta pohon-pohon nan mulai tumbang mambuek banyak urang panik dan berlarian indak untuak arah. Sambia malafalkan doa agar diberi kaselamatan serta mangumpulkan urang terdakek untuak segera manyelamatkan diri. Karano saat itu gampo sangek gadang mambuek   Lisa dan masyarakat sakitar pantai segera maninggalkan tampeknyo dan manempuh perjalanan ka jalur  evakuasi nan cukuik aman dari risiko jika terjadi tsunami. Namun karano saat itu jalanan manjadi sangek macet mambuek perjalanan Lisa manjadi agak tahambek.


Ambo adolah seorang guru di salah satu sekolah swasta di jakarta. Katiko acara pembagian lapor, ambo batanyo kapado salah seorang wali murid mengenai tips dan trik agar anak mampu maasah diri dan mengembangkan bakatnyo. Kebetulan ibuk ko mamiliki anak nan sangat membanggakan dengan sagudang prestasi nan dimilikinyo. Jawaban nan ambo rangkum kurang labiah sabagai berikut: Pertamo tamukan dulu kegiatan apo nan nyo suko. Bisa dengan melakukan stimulus ka anak dari usia dini seperti mamperkenalkan anak berbagai macam kegiatan antah itu ke akademik, seni, atau bahkan olahraga. Dari stimulasi ko lah beko awak sabagai urang tuo menemukan apo minat dan bakat anak. Setelah tau, agiah anak ruang untuak mangembangkan minatnyo dengan caro mandakek an anak jo urang nan ahli pado bidang nan diminati dan bagabuang dengan perkumpulan nan sasuai jo minat anak tadi. Terakhir, untuak mamparoleh pacayo diri anak, buliah ikuik an anak ka berbagai perlombaan sasuai dengan minatnyo. Nan paliang penting dari sadonyo adolah dukuangan positif dari keluarga tarutamo awak sabagai urang tuo.


Ado kawan ambo namonyo Nofri. Nofri ko terkenal preman di sakolah ambo. Ndak ado surang pun nan barani malawannyo. Selain terkanal bagak nyo terkenal lo suko mamalak anak-anak di SD tampek ambo sakolah. Suatu hari, katiko ambo sadang manunggu kawan nan lain untuak pulang basamo datang lah si Nofri ko maminta pitih untuak bali rokoknyo. Saat itu pas lo pitih ndak ado. Tantu ambo jawek se apo adonyo. Tapi si Nofri ko maanggap ambo baduto dan langsuang se nyo tinju paruik ambo. Ambo paliang pantang lo kok ditinju mode tu. Tanpa tunggu lamo ambo ambiak lo tangannyo dan ambo palikuak an ka balakang tangan si Nofri tu. Sembari mamacik tangannyo nan di balakang pungguangnyo ambo katuak lihianyo sampai akhirnyo ndak bisa bagarik. Sejak saat itu ambo lah nan dianggap paliang bagak di SD karano bisa mangalahan si Nofri.


Pangalaman ambo nan ciek ko mambuek malu bana rasonyo. Jadi caritonyo ambo jo keluargo ambo pai makan ka salah satu restoran yang agak jauah lah dari rumah. Pas sadang makan ambo baranti dulu nio ka toilet. Pas sampai tanyato ambo salah masuak toilet, nan ambo ko tacigok dek laki-laki yang lagi buang aia. Ondeh untuang se indak caliak apo-apo ambo, nan laki-laki tu takajuik. Sabana malu ambo kareno mato kami saliang baradu, bantuak urang nan samo-samo kanai cigok sadang manga. Laki-laki tu anok se nyo, ambo yang tapakiak saketek kareno ambo kiro inyo yang salah masuak. Pas sadar ambo langsuang balari kalua.


Sarawa marupokan hal nan tamasuak pantiang bagi satiok manusia di bumi ko. Dimano sarawa marupokan salah satu alternatif untuak manutupi sakaligus malindungi area pribadi awak dibagian bawah. Kasus kasus sarawa cabiak indak pulo sakete tajadi didalam kahidupan. Acok kali kasus sarawa cabiak ko mambuek urang manjadi malu indak tatolong. Sarawa bisa sajo cabiak dek ulah bahan nan manjdi bahan pambuatan sarawa ko indak rancak, sahinggonyo katiko awak banyak bagarak atau aktif sarawa ko akan candaruang mudah untuak rusannyo. Dek karano itu salah satu caro mahindari sarawa cabiak iolahnyo dengan mamakai bahan-bahan nan rancak untuak mangurangi resiko sarawa cabiak dikamudian harinyo.


Masih bacarito katika masih kuliah dan posisinyo sadang di kos. Waktu itu musim hujan dan angin kancang. Saking ekstrimyo hujan dan angin kancang sampai ado peringatan di kampuas untuak indak kalua ruangan karano babahyo untuak kalua. Posisi waktu itu sadang di sekretariat ukm kampus. Disakaliliang sektretariat banyak batang kayu nan gadang dan alah tuo. Tibo-tibo ado ciek batang kayu di muko sekretariat rubuah dek angin kancang dan itu hampia marubuahan bangunan, tapi untuang hanyo babarapo rantiang jo nan daun nan kanai di muko teras. Angin kancang nan indak baranti sampai labiah sajam mambuek raso takuik dan untuak balinduang hayoloah di dalam gedung nan bisa sajo runtuah deh taimpok dek batang kayu nan gadang nan kalau-kalau kok jatuah. Itu sabuah pangalaman nan paliang mankuik an dalam waktu singkek.


Semangat dalam bakarajo tantulah harus awak keluarkan, tapi baa kalau kinerja nan awak agiah ka perusahaan malah indak dipertahankan. Tibo-tibo se kanai Pemecatan dan dinyatoam sebagai urang nan kanai Pemutusan Hubungan Karajo. Untuak para atasan cubolah untuak salalu mangabaan apo nan akan disampaikan jan sacaro tibo-tibo dan mambuek urang berpikir negatif. Urang akan marasoan kasadiahan yang bagitu dalam katiko sadang samangaik nyo karajo tibo-tibo dapek surat PHK tanpa mangecek talabiah dulu. Karyawan nan indak bisa karajo lai tantu paniang baa mambayia cicilan untuak kadepannyo, jadi basikaplah elok-elok dan manusiawi untuak maagiah tau kenyataan tu kapado urang nan kanai Pemutusan Hubungan Karajo.


Tajebak macet memang adolah kejadian nan cukuik manjengkelkan apolai kemacetan parah nan mambuek oto indak dapek bagerak. Mako dari itu barikuik ado hal-hal nan dapek dilakuan katiko macet yaitu mambaco buku nan ado sahinggo waktu nan kosong dapek digunoan sacaro elok. Kaduo, malakukan permainan ringan samo urang nan sadang barado di oto. Manggunoan waktu samo urang lain katiko macet agar kemacetan indak manjadi alasan untuak berang. Mandangaan musik atau podcast, iko adolah hal dapek dilakukan katiko kemacetan sahinggo waktu nan dihabihkan samo kemacetan pun dapek dijadian sabagai manghibur diri. Katigo, ngemil makanan adolah aktivitas nan acok urang gunoan untuak maredakan stress. Itulah hal-hal nan dapek dilakuan katiko macet agar waktu kosong tasabuik indak tabuang bagitu sajo.


Raso malu bisa sajo dicegah jo mamparatian bana apo apo sajo nan awak pakai joa apo sajo nan ka awak karajoan. Hal iko bisa maminimalisir kajdian kajadian nan bisa sajo mambuek awak malu. Katiko awak mamparatian bana apo apo sajo nan ka awak karajoan otomatis sado karajo ko akan labiah taorganisir atau tastruktur dengan elok. Raso malu bisa jadi juo awak hindari jo basikap sa olah olah indak ado hal khusus atau tatantu nan ka mambuek awak malu, misalkan nyo basikap labiah tanang katiko tajadi kajadian kajadian nan bisa manimbuakan raso malu. Karano katiko awak sanang mako urang akan labih tanang manyikapi sasuatu.


Kalian pernah indak mancium baun urang yang amis bana rasonyo. Pasti jajok bana kan, masak iyo nyaman badan baun amis mode tu. Ambo soalnyo pernah, jajok bana ambo mancium baun amis nan barasa dari urang sabalah ambo. Badan nyo tu babaun amis, rasonyo tapi ambo mangecek an elok-elok ka inyo untuak konsultasi. Kareno keceknyo inyo alah mamakai parfum jo mandi tapi memang mode baunnyo mode tu. Tanyato ahli mangecek an kalau urang nan mode ko punyo panyakik metabolik. Bararti inyo katiko makan protein indak tacerna dengan elok. Oleh kareno untuak kalian nan binguang baa caro mailangkan baun badan, konsul kan lah ka ahlinyo. Kareno indak sadoalah baun ubek nyo parfum, istilahnyo mode tu.


Palombaan biasonyo adolah momen nan ditunggu. Pasiapan nan alah balatih salamo babarapo bulan samapi tahun akan dipaliek an katiko lomba. Dulu ambo pernah partamo kalinyo lomba marching band tingkat provinsi manjadi momen nan indak pernah ambo lupokan. Ambo lomba dalam bantuak tim nan mano kalau ado salah ciek, nampak siapo nan salah dek juri. Katiko mamasuki lapangan untuak partamo kali nan lapangannyo dipanuhi dek urang rami untuak mancaliak disitulah raso grogi ambo timbua. Saking groginyo ambo salah malatak an alat dan harus malatak an baliak ka tampek saharusnyo. Itu mamarlukan waktu nan lamo nan mambuek tim ambo mandapek an kakurangan nilai dek kalalaian ambo surang. Abis tampil langsuang ambo maraso salah dan indak nio mangecek jo siapopun.


Rumah ambo baru ditinggal pai sabanta nyo, alah banyak se samuik. Seranggo nan ciek ko ketek-ketek manjajok an juo. Apolai kalau alah banyak inyo bakarumun, salain itu sakik bana kanai semut nan ciek ko. Ambo baru masuak rumah banyak bana samuik di ateh meja makan, ondeh jajok bana mancaliaknyo. Bayangan se lah bantuak meja ambo kini, samuik bakarumuanan, warnonyo itam sadonyo samuik tu, ukurannyo ketek gali bana kalau rami mode ko, panuah dek samuik meja ambo. Tapakso makanan yang alah kanai samuik dipinggian lai, ambo indak tau lah yo jajok bana mancaliak samuik. Mungkin dek kareno gali mancaliak nyo tu.


Ambo kini emang sadang ndak paccayo diri. Raso ndak pacayo diri ko muncua katiko ambo di buek malu dek kawan dakek ambo nan lah lamo ndak basuo. Kawan dakek ambo ko dengan santainyo mangecek an ambo kini sangaik gapuak. Nyo kecek an lo badan ambo bantuak siap di agiah pangambang kue di muko pacar ambo. Sia nan ndak malu di gitu an. Akhirnyo ambo cari caro untuak manguruihan badan dan langsuang ambo praktekan. Mulai dari mangurangi makanan nan baminyak-minyak sarupo gorengan. Abis tu ambo kurangi lo porsi makan ambo. Nan biasonyo piriang tu sabalanjuang kini hanyo 2 sanduak nasi. Alhamdulillah lai ado parubahan. Barek ambo lah turun sabanyak 4 kg.


Hari ulang tahun ka 5 adolah ulang tahun nan pertamo kali ambo ingek. Disitu ambo sangat takajuik katiko pulang-pulang apak ambo mambaok kotak nan sangaik gadang. Ruponyo pas di buka ternyato ambo dibalian hadiah sepeda roda 4 dari papa ambo. Sanang bana saat itu. Jadi ambo ndak paralu pinjam-pinjam sepeda anak tetangga lai. Alah punyo sepeda surang kini. Labiah rancak lo dari pado nan punyo anak tetangga. Ambo raso waktu itu sepeda ambo nan paliang rancak. Anak-anak nan lain pado iri jo ambo karano punyo sepeda rancak bana. Siap ambo bali sepeda tu kawan-kawan ambo nan lain pado minta balian sepeda baru mode nan ambo punyo ka amak apak nyo.


Ambo tau baa rasonyo marasoan malu katiko ado urang nan bajunyo samo jo awak. Apolai awak bantuak dari ateh kabawahnyo samo dan mamakai baju kamba di tampek yang samo. Jadinyo tacaliak bana dek urang awak bali baju tu dima. Cuman kareno kawan ambo ko indak pancacek malah dibuaik lucu-lucuan se dek urang tu. Jadi ambo diajak bafoto basamo dan saliang mangecek jo urang nan baju kamba jo ambo. Kareno kawa  ambo mangecek kalau itu bisa mangurangi raso malu. Untuak itu kalau kalian batamu jo urang nan bajunyo kamba. Jan baliak balakang dan maraso malu, jadi buaik lah momen itu sebagai kenangan basamo.


Bantuak raso sayang dan cinto pasangan ka awak salah satunyo dengan maagiah hadiah katiko momen-momen tatantu. Hal nan mambuek ambo takajuik tu katiko pasangan ambo maagiah hadiah sacaro tibo-tibo dan bukan di hari pentinf. Suprise yang inyo agiah ka ambo sacaro tibo-tibo tu yang mambuek ambo takajuik. Bapikia jo ambo, apolai katiko kado nan inyo agiah indak sasuai jo keinginan ambo. Walaupun bantuak tu mungkin inyo nio mancaliak an kasih sayang nyo ka ambo, walaupun kadang ado kado yang indak ambo suko. Langkah nan bisa ambo ambiak katiko manarimo cuman maaucapan tarimokasiah, kaduo mangecek an kalau kadonyo ancak, katigo mamakai kadonyo dan sakatiko mambaleh hadiah ketek kak inyo dan mamposting apo nan inyo agiah.


Ambo baru patamo kali naiak kereta dan pai ka stasiun. Katiko patamo kali itu dapek juo pangalaman nan mamalukan bagi ambo. Kareno ambo salah masuak toilet katiko di stasiun. Urang indak lo langang, jadi memang rami taruih stasiun ko nampaknyo. Malu bana ambo kareno urang didalam toilet laki-laki tu rami. Raso malunyo masih tabaok-baok se rasonyo, kareno muko ambo tacaliak bana. Indak tau juo raso malu ambo tu kadang tabaok-baok se, padohal alah barlalu. Jadi ambo mancari langkah supayo indak maraso malu di internet. Keceknyo patamo menghargai diri surang, kaduo jan manjadi sadar diri bana kareno awak indak sangajo, katigo jan talalu banyak bapikia, siap tu fokus se ka hal salanjuiknyo dan lupoan kejadian nan alah balalu. Sadari juo kalau awak indak salah, kareno indak sangajo.


Keluarga Niko jauah dari kato sempurna, secara finansial keluarga inyo biaso-biaso se. Tapi ama jo apak Niko suko batangka di muko nyo hampia satiok hari. Sampai akhirnyo ama Niko ndak tahan dan kabur dari rumah. Apak Niko pun mamiliah untuak pai dari rumah dan macari bini baru. Kini Niko surang se tingga di rumah. Niko nan tapukua dek ditingga kaduo urang tuonyo, maraso ndak berdaya untuak manguruih rumah ko surang. Rumah nan gadang ko dulunyo barasiah dan rapih kini mulai kumuah dan badabu. Sarok batebaran dima-dima dan mulai babaun. Halaman rumah Niko pun ndak tarawaik banyak rumpuik nan tumbuah. Niko hanyo mamikiaan baa nyo akan manaruihan iduik.


Hari ko adolah hari pertamo ambo pai ka rumah pacar ambo. Setelah hampia satu tahun kami bapacaran akhirnyo pacar ambo mambaok ambo ka rumahnyo dengan niek untuak mampakenalkan ka keluarganyo. Betapa emse nyo diri ambo katiko mancaliak kakak-kakak jo adiak-adiak pacar ambo nan rancaknyo alah mangalahan artis-artis Indonesia. Kalau di ibaratkan, bantuak kakaknyo nan pertamo mirip jo Taylor Swift, sedangkan kakaknyo nan kaduo mirip jo Ariana Grande. Ditambah lo amaknyo, walaupun bantuaknyo alah tuo tapi kecantikan nyo masih tapancar sampai kini. Dari caro keluarga pacar ambo mancaliak ambo, perasaan ambo alah ndak lamak. Memang urang tu ndak mangecek apo-apo, cuma dari rauik mukonyo nampak jaleh baso nyo mereka kurang suko jo penampilan ambo. Pokoknyo raso-raso ka di buli se ambo saat itu karano tampang ambo nan sangat standar urang Indonesia.


katiko manginjak sakola dasar kelas 1 bisa ingat saat itu inyo mangalami kejadian nan sangek manjijikan jika diingat saat iko. Waktu dulu Lisa nan marupokan siswa pindahan dan alum mangetahui letak toilet di ma inyo mamutuihkan untuak  mangeluarkan kotorannyo di sarowa. Saat itu Lisa maraso sangek sesak bana dan indak mampu lagi manahan rasa sesaknyo untuak mangeluarkan kotorannyo. Di belakang sakola nan mamareso sarowanyo nan alah mamiliki baun indak sadang dan penuh jo kotoran tasabuik. Saat itu Lisa maraso lega karano inyo dapek mangeluarkan kotorannyo nan alah inyo tahan sejak tadi pagi namun inyo juga maraso ketakutan karano inyo barak di  sarowa. Katiko diingat kambali saat iko bisa maraso itu bengalaman nan sangek manjijikan dan mamalukan.


Hari Minggu pagi adolah hari dimano Jia bajanji untuak pai ka pantai Pariaman. Tiket keberangkatan adolah pukul 07.00 pagi. Kini Jia sadang basiap-siap untuak barangkek. Tetapi katiko inyo alah satangah perjalanan manuju stasiun tibo-tibo inyo baru ingek kalau handphonenyo tatingga dikursi dimuko pintu kamarnyo. Mangingek itu, langsuang sajo Jia balari kakontrakannyo. Satalah sampai dikontrakan, Jia langsuang maambiak handphone nan masih ado dimuko pintu tu. Mancaliak jam alah manunjuakkan pukul 06.50 Jia langsuang balari sakancang mungkin agar indak tatingga kereta. Namun sayangnyo katiko Jia sampai di stasiun dengan keadaan nan alah basah dek karingek Jia diagiah tau kalau kereta nan inyo pasan alah pai tigo minik yang lalu. Hal itu mambuek Jia panik karano kawannyo kini alah ado didalam kereta. Mangingek itu, Jia langsuang balari manuju ojek nan memang mangkal indak jauh dari stasiun. Jia mancubo untuak manyusul ka pemberhentian di stasiun salanjuiknyo.


Tingkek kelahiran nan randah kini alah mengkhawatiran pemerintah khususnyo negara-negara nan kini punyo banyak panduduak tapi angka kelahiran indak sasuai jo tingkek nan seharusnyo. Negara takah Korea, China kini sadang mangalami krisis tingkek kelahiran iko. Warga mamiliah untuak indak malahian anak dek karano mampartimbangkan biaya untuak manggadangan anak. Biaya hiduik nan maha mambuek banyak pasangan untuak manunda untuak punyo anak. Hal iko, mambaok dampak buruk untuak tingkek kelahiran generasi salanjuiknyo di negara tasabuik. Padahal awak picayo kalau dengan mampunyoi anak dapek mambaok rezeki. Pegangan ikolah nan mambuek banyak urang di Indonesia indak takuik mampunyoi anak walaupun ekonominyo sadang tahambek. Jadi, jan takuik untuak pasangan manikah jan takuik untuak mampunyoi anak. Karano satiok anak mampunyoi rezekinyo masing-masing.


Kebersihan tu adolah sabagian dari iman. Pasti sado umaik Islam tau itu. Tapi ba a kok masih ado juo urang nan ndak paduli jo kebersihan rumahnyo. Contohnyo se rumah urang nan babaun-baun anyia. Bukannyo ba a-ba a, jan sampai urang ma anggap awak kumuah lodah. Barasiahan lah rumah tu supayo ndak ba baun anyia. Pakai cairan pewangi khusus mam pel lantai. Nyo baun rumah tu mancaminkan ba a pahuni rumah nyo. Kok baun rumah anyia pasti anggapan urang nan punyo rumah ndak mamparatian kebersiahan rumahnyo. Kok urang yo ndak mampakecek an awak di muko, tapi di balakang awak kan ndak tau nyo mangomen apo do.


Andi adolah fans JKT48, alah sejak setahun yang lalu Andi maikuikan taruih perkembangan jo kaba paliang baru dari JKT48. Andi maikuikan pulo sadoalah akun sosmed anggota-anggota JKT48. salah satunyo adolah Gracia. Gracia adolah salah satu anggota JKT48 dari generasi 3, jadi Gracia tamasuak anggota nan alah lamo ado di JKT48. Suatu hari Andi mancaliak-caliak media sosial anggota-anggota JKT48 dan akun lain nan direkomendasian. Tibo-tibo muncul akun nan manjua siomay, kue sus jo mie ayam. Sasudah di caliak-caliak, kironyo nan manggaleh adolah keluarganyo Gracia JKT48. Andi penasaran dan mamasan saporsi mie ayam, saporsi kue sus, jo saporsi pulo siomay. Untuak serah tarimo pesananyo, dari panjua nyo akan maantaan ka salah satu tampek balanjo atau mall di daerah sudirman. Andi bajanji jo panjua nyo untuak basobok di hari Sabtu sore jam 18.30 WIB. Andi manunggu di parkiran oto. Sanang bana hati Andi kironyo nan tibo dan maantaan pesanan adolah si Gracia JKT48 itu surang. Andi pun sempat mintak tando tangan jo bafoto basamo jo idolanyo.


Sadang lamak-lamak bacarito jo kawan-kawan sambia bagalak-galak tibo-tibo ambo basin. Sabanayo bukan basinnyo nan masalah, cuma pas saat itu ambo basin basaratoi jo kaluanyo kantuik ambo nan sangaik kareh. Yo ndak main-main kareh kantuik nyo tu do. Mode bunyi tarompet nan di hambuih sakuek tanago. Padohal biaso nyo kantuik ambo ndak pernah mode tu bana gadangnyo. Lah malu se ambo di bueknyo. Tapi untuang bana walaupun bunyi nyo kareh lai ndak babaun. Batuah juo kecek urang, kalau kantuik gadang tu labiah acok ndak babaunnyo dari pado baun. Sedangkan, kalau bunyi kantuik ketek dan malasuih mode mancik takapik sangaik semerbak baunnyo. Lah sabaleh duo baleh jo baun palimbahan jo baun septic tank.


Dea saorang ibu nan indak bisa mambahagiakan anak katiko sadang malaraik. Sadiah bana perasaan dea katiko taingek waktu dulu inyo dalam maso kasulitan ekonomi. Salamo maso kasulitan ekonomi tu dea labiah bahemat dan makan ala kadar nyo se. Dea makan nasi jo garam dan anak nyo pun harus marasoan hal yang samo. Padohal dalam maso pertumbuhan anaknyo harus diaagiah makanan yang bergizi. Kini dea alah bangkik dari keterpurukan itu sabab inyo maraso sadiah mancaliak anaknyo yang ndak bisa bantuak anak lain. Dalam rangka maubah nasib hal nan patamo dea lakuan adolah mayakinkan diri kalau awak mampu, kaduo mancaliak dan mambuka mato apo nan bisa dikarajoan untuak bisa mandapek an pitih, katigo jan banyak tamanuang kok ado kesempatan langsuang awak karajoan, tarakhir banyak badoa untuak kelancaran razaki awak.


Ambo ndak nio bajalan ditampek nan langang lai do. Alah jaran. Raso ka dicakiak. Raso ka dibunuah dek gara-gara ado urang asiang nan ndak ambo kenal sadang maikuik an ambo waktu itu. Berdasarkan pengalaman nan ambo alami ambo agiah tau ka kalian caro nan harus kalian lakukan kalau kalian maraso di ikuik an dek urang nan ndak kalian kenal di jalan. Nan pertamo, pai ka tampek nan rami, pas sampai di tampek nan rami kalian telpon salah seorang dari keluarga atau kawan dakek kalian. Caritoan apo nan tajadi dan minta urang tu untuak manjapuik kalian. Sambia manunggu dijapuik, cari urang nan sadang bakumpua dan kecek an ka urang-urang tu kalau kalian sadang di ikuik an dek urang asiang. Dengan begitu kalian akan maraso labiah aman.


Kesehatan adolah harta nan paliang berharga itu mungkin alah banyak nan manyampaikan hal tasabuik. Panyakik gampang dicari tapi kesehatan adolah hal nan maha dan susah untuak didapekan. Katiko masih alum tajangkik panyakik walaupun alah hendaklah manjago pola hidup sahinggo dapek sehat dan manurunkan risiko mandarito karano panyakik. Tapi ado panyakik nan kadang indak bisa dihindari katiko ado panyakik bawaan sahinggo mamarluan tindakan khusus. Kanker dari genetik misalnyo, hal iko adolah contoh panyakik nan didapek dari keturunan. Satidaknyo ado 18 juta urang takanai kanker nan dari barbagai latar belakang. Tinggonyo angko iko haruih manjadi parhatian gadang untuak salalu manjago kesehatan. Mangurangi risiko takanai panyakik dengan malakukan prilaku sehat adolah langkah awal untuak dapek manikmati badan bugar dalam kehidupan.


Mamiliki masalah bau badan tantunyo adolah suatu hal nan sangaik mangganggu bagi kabanyakan urang. Salain itu masalah bau badan dapek juo mambuek seseorang maraso indak picayo diri dan malu barado di dakek urang lain. Namun, bau badan tantunyo bisa diatasi jikok kito nio. Bau badan dapek kito atasi dengan langkah medis. Satidaknyo ado 5 langkah medis nan bisa kito lakukan untuak mangatasi bau badan. Partamo, pangkehlah bulu katiak sacaro taratur. Hal iko harus dilakukan karano bulu katiak dapek manjadi tampek tumbuahnyo bakteri nan dapek manyababkan bau badan. Kaduo, dengan malakukan pangangkatan kelenjar karingek. Hal katigo nan harus kalian lakukan untuak mahilangkan bau badan adolah dengan manjalani operasi endoscopic thoracic symphatectomy. Hal kaampek nan harus kalian lakukan untuak mahilangkan bau badan adolah alma sweatx. Hal terakhir nan harus kalian lakukan untuak mahilangkan bau badan adolah dengan manggunokan deodorant.


Patang ko ambo ndak sangajo manyebar gosip tentang kawan ambo di sakolah. Ambo kecek an kalau kawan ambo ko suko mancilok brang-barang urang nan ado di kelasnyo alias punyo panyakik klepto. Awalnyo ambo ndak lo tau ba a kok gosip ko tasebar padohal ambo hanyo mangecek an kaba ko ka salah satu kawan dakek ambo di kelas. Kebetulan berita ko ambo dapek dari kawan lamo nyo dulu nan marupokan kawan ambo lo di rumah. Ambo akui ambo salah karano alah manyebaran berita nan ndak tau kebenarannyo. Ambo takuik bana kalau di ateh dunia ko ambo punyo musuah apolai doso nan ambo pabuek ko mambuek kawan ambo tu dijauahan dek kawan-kawannyo. Akhirnyo ambo langsuang minta maaf ka kawan ambo. Pertamo ambo sms dan ambo teleponnyo dulu. Abis tu ambo langsuang pai ka rumahnyo untuak maminta maaf langsuang ka inyo di muko amak jo apaknyo. Setelah nyo maafan akhirnyo ambo maraso labiah tanang.


Sampai kini ambo ingek bana baa lawak nyo bantuak kawan ambo katiko indak bisa ranang dan hampia se tanggalam. Padohal inyo sabananyo  bisa se manapak an kaki inyo, tapi kareno dek takuik duluan jadi inyo maraso kalau alah tanggalam. Bantuak kawan ambo ko katiko itu, bantuak urang yang dipakso mananggalamkan kapalonyo di aia. Rauik wajah takuik nyo jaleh bana, aia lah masuak ka muluik, tangan mangepak-ngepak bantuak bebek. Pas ambo tagak an inyo, supayo biso mancaliak bara tinggi aia tu. Langsuang engap nafas nyo naiak turun, muko takuik nyo masih tacaliak bana. Pas alah sadar kalau inyo bisa manapak an kaki baru tagalak kawan ambo ko.


Banyak nan babeda pandapaik tantang masuak perguruan tinggi. Apokah labiah ancak mautamoan kualitas kampusnyo walaupun jauah dari tampek tingga, atau mamiliah nan dakek jo tampek tingga walaupun kualitas kampusnyo biaso-biaso sajo. Apolai di Indonesia, mayoritas kampus nan ancak dan top ado di Pulau Jawa. Bagi urang tuo, tarutamo nan punyo anak padusi pasti punyo raso cameh surang untuak malapeh anak gadih kuliah jauah dari rumah. Tapi ado beberapa hal pulo nan harus manjadi patimbangan dek urang tuo supayo yakin untuak indak manahan anak kuliah nan dakek-dakek jo rumah sajo. Nan partamo adolah kualitas dan akreditasi kampus tantu sajo bapangaruah ka kualitas baraja dan manjadi patimbangan pulo katiko si anak ka masuak karajo. Nan kaduo adolah lingkungan si anak nan bakambang, kampus nan top tantu sajo kebanyakan mahasiswanyo bukan urang sembarang dan dosen-dosen nyo pun mungkin tamasuak urang nan bapangaruah, hal itu akan pulo mamotivasi si anak untuak tapacu untuak bakambang, nan terakhir adolah untuak malatiah anak manjadi labiah mandiri dan indak taruih-taruih bagantuang ka urang tuo. Namun talapeh dari alasan-alasan nan tadi, ditarimo di kampus dan jurusan nan diinginkan adolah hal nan mambahagiakan, baiak di luar atau dalam daerah asal.


Amak ambo malahian lai, kini adiak ambo alah 4 batambah jo nan baru lahia jadi 5. Banyak urang nan mangecek an kalau amak ambo ko jan sampai punyo anak lai karena alah banyak anak. Tatanggo se yang dakek rumah mangecek an ambo untuak mamakai KB. Amak ambo ndak nio manuruik amak, banyak anak banyak jo razaki. Jan sampai awak manolak razaki dari tuhan dengan mamakai KB kalau alah diagiah manga awak ndak tarimo. Ambo sanang juo banyak urang dirumah, adiak ambo bantuak kawan bana karena kami memang sedakek itu. Amak jo apak mangajaan kami untuak saling manyayangi dan mangasihi satu sama lain.


Ondeh takajuik bana ambo pas ka kabun nio mamatiak sayua. Memang hari tu alah malam, tapi biasonyo malam-malam pun ndak ado hal yang ambo caliak. Tibo-tibo se ado hantu dakek batang ubi di kabun ambo ko. Baa yo bantuak hantu nyo tu seram bana, takuik bana ambo mancaliaknyo. Mato nyo hitam, putiahnyo tu alah barongga, wajahnyo tu agak gosong tabaka bantuak tu, siap tu ado kain-kain putiah di badan nyo. Taruih tu balari ambo capek-capek, langsuang sampai ka rumah ambo caritoanlah sadoalahnyo ka urang rumah. Kecek amak ambo itu tu pocong, ndeh tambah manggaretek lah badan ambo. Baa kok bisa-bisa nyo tacaliak dek ambo pocong tu.


Waktu wak ketek acok wak main mancari harta karun kalau pai ka pantai. Ambo pun waktu ketek suko main itu. Pernah sakali ambo pai ka pantai padang basamo keluarga ambo. Di sinan ambo jo akak ambo icak-icak main mancari harta karun. Kami manggali kasiak pantai untuak mancari ado indak harto karun nan tasambunyi. Kalau ndak dapek di lubang nan ciek kami pindah manggali lubang nan baru. Satalah manggali bara lubang, tibo-tibo kami nampak ado benda nan kareh tatimbun dalam kasiak. Awalnyo kami kiro itu hanyo sarok se, tapi satalah kami gali labiah dalam kironyo itu adolah peti. Kami takajuik bisa mandapek barang ancak di pantai, padohal kami iseng-iseng se main mancari harta karun. Bagi kami waktu itu, peti itu adolah harta karun walaupun satalah dibukak petinyo kosong.


Sabananyo katiko awak nio kanai berang dek urang tuo awak dirumah. Awak alah tau apo yang manyabakannyo berang, kareno itulah awak jadi takuik dimarahi. Kareno awak alah tau apo nan awak lakuan beko urang tuo awak marah. Urang tuo awak marah sabananyo pasti kareno ado alasan. Untuak itu awak cukuik mandanga an kecek urang tuo, kareno kalau awak ikuik mambentak akan mambuek urang tuo awak maraso sadiah. Mangko dari itu, marilah jujua dan jan banyak alasan katiko urang tuo awak maagiah nasehat walau sambia marah, kareno sabananyo urang tuo awak indak kan salamo itu marah. Berang nyo urang tuo awak tu kareno ado hal yang manyababkan beranyo tajadi.


Hari ko ambo sadiah bana soalnyo dari mancaliak pengumuman kelulusan pagi ko, ambo alah ndak bisa lalok samalam dek gara-gara cameh manunggu hasil lulus SBMPTN. Tajadi juo yang ambo cameh an pagi ko pas ambo bukak website SBMPTN alah rami lo yang manunggu hasil dari kelulusan ambo ko. Tibonyo pas ambo takan tombol tu langsuang tacaliak bana warno merah tarang tando kalau ambo ndak lulus masuak ka Universitas impian ambo. Ambo sadiah karena ndak bisa masuak ka kampus yang ambo impika-impikan sejak dulu dan yang paliang mambuek ambo sadiah karena banyak yang mancaliak hasil ambo dan ambo sakatiko langsuang manangih se ditampek. Walaupun urang rumah jo kawan ambo menyemangati ambo tapi tetap se ambo sadiah bana pagi ko.


Dewan daerah Waltham Forest, salah satu kawasan di London, manganai an dando 1,2 juta rupiah bilo ado nan tatangkok maludah atau kanciang sambarangan di jalan. Waltham Forest mangatokan para patugas akan manatapkan sanksi bantuak halnyo untuak mereka nan mambuang sarok sambarangan. Kawasan di London Timurlau itu mangatokan mereka adolah dewan daerah partamo di Inggris nan manerapkan paraturan itu untuak manangani urang nan maludah. Pajabat daerah Clyde Loakes mangatokan paraturan itu ditatapkan satelah alah banyak warga nan mangeluh tantang masalah maludah smabarangan ko. Tahun lalu, dewan daerah London lainnyo, Enfield mangumumkan rancana untuak mangaluakan parangkek hukukm barisi larangan maludah namun masih manunggu kasapakatan pamarintah.


Saat iko satalah tajadinyo tragedi covid 19 mambuek banyak urang kehilangan pekerjaan dan sumber keuangannyo. Apolai di masa kini di mana inflasi tadampak kapado seluruh dunia. Urang-urang kelaparan sahinggo mambuek keadaannyo semakin sekarat dari hari ka hari. Menurut pelapor khusus PBB tentang hak atas pangan setidaknyo ado sakitar 35 juta urang di seluruh dunia sekarang karano kelaporan. dampak nan tajadi karano perang perubahan iklim konflik dan lain sabagainyo mambuek banyok bana urang indak dapek mencari makan sahinggo inyo menderita kelaparan. Dengan iklim nan indak menentu iko mambuek jumlah urang sekarat karano kelaparan terus meningkat. Hal iko sangek menyedihkan karano banyak manusia nan indak dapek melanjutkan kehidupannyo. Mako dari itu penting bagi pemerintah untuak menjamin seluruh rakyatnyo agar indak sekarat karano kelaparan


Kacalakaan dapek tajadi di mano sajo, tamasuk di dakek kito. Ambo pernah manjadi saksi kacalakaan waktu ambo masih duduak di bangku kelas 1 SMA. Katiko itu ambo baru pulang main futsal di daerah Jakarta Timur. Saat di jalan, ado sabuah kajadian nan masih ambo ingek sampai kini detailnyo. Kajadian itu mambuek ambo katakutan dan ingin capek tibo di rumah. Katiko itu ado sabuah oto nan balantak dengan sabuah onda. Kajadiannyo mungkin sakitar jam 10 malam jadi kondisi jalan lah cukuik langang. Karano jalan nan cukuik langang kaduo kandaraan itu malaju dengan cukuik kancang juo. Baruntuang kaduonyo dapek saketek marem dan manghindari tabrakan nan parah.


Pado akhia Februari, ado akun nan mamposting disalah satu aplikasi sosial media bahwa inyo kahilangan kaluang nan marupokan hadiah nan inyo dapek katiko lamaran samo suaminyo kini nan alah tiado. Akun nan banamo Sinta tu mangharapkan kalau inyo dapek mandapekan baliak hadiah dari suaminyo tu. Tapi indak lamo kemudian, ado kawan lamonyo bakomentar dipostingan nan mancaritoan tentang kaluang tu. Inyo mambaritahu kalau pernah nampak kaluang tu di villa tampek mereka pernah maadoan acara pesta duo bulan yang lalu. 2 hari yang lalu, Villa milik Sinta tasabuik inyo pinjam salamo 2 hari untuak maisii acara ulangtahun, tapi katiko inyo mamasuki kamar ado kaluang nan talatak dibawah tampek lalok. Nampak kalung nan talatak sambarangan, kawan Sinta tu bainisiatif untuak malatakannyo didalam laci lemari. Mandanga hal itu, Sinta langsuang bagageh manuju villa nan alah lamo inyo abaikan tu untuak mancari keberadaan kaluang nan hilang. Akhianyo sasuai jo patunjuak nan diagiah dek kawannyo, kaluang hadiah pambarian dari suaminyo dapek baliak kak pamiliknyo.


Hari salaso manjadi hari nan paliang manyadiahkan bagi Amira, inyo dinyatoan indak masuak ka Universitas impiannyo. Salamo ko amira alah barusaho, inyo se pulang sakolah sore siap tu langsuang bimbel. Pulang karumah pun kadang inyo masiah maulang soal-soal latihan masuak perguruan tinggi negeri. Tayato waktu kalua hasil tes inyo ndak barhasil lulus, tatunduak lesu lah inyo mancaliak hasil tu. Mira marasoan mungkin inyo barusaho se tapi kurang badoa. Salamo ko kalau sadang sholat inyk tagageh bana untuak mangarajoan hal lain, sampai inyo lupo untuak badoa kapado nan kuaso. Hari itu memang banyak panyasalan nan tajadi dan sadiah ndak bisa masuak ka Universitas impian inyo. Apolai kawan inyo alah barhasil masuak situ sadangkan inyo indak


Dalam dunia sepakbola, banyak sakali kajadian manakuikkan karano pamain sekarat. Bahkan kajadian sekarat dalam dunia sepakbola bukan hanyo dialami dek pamainnyo sajo, sekarat karano sarangan jantuang pernah juo dialami dek seorang penonton saat sadang manonton partandingan sepakbola di stadion. Kajadian iko pernah tajadi pado tahun 2022 di partandingan sepakbola antaro Cadiz malawan Barcelona pado tahun 2022 silam.  Kajadian itu lantas mambuek panik sado urang tarmasuak kiper Cadiz, Jeremias Ledesma. Saat itu kiper Cadiz tersebut malakukan aksi heroik dengan malantiangkan kotak P3K untuak manoloang korban. Tim medis pun mangarik dengan capek ka tribun mambawo tandu untuak manoloang urang nan kanai sarangan jantuang mandadak itu. Sampai kini indak dikatahui dengan pasti siapo namo urang nan kanai sarangan jantuang tersebut.


Ambo punyo kawan namonyo Tina. Si Tina ko adolah kawan ambo dari SD. Walaupun kini kami alah punyo keluarga masiang-masiang tapi komunikasi kami ndak pernah putuih. Jadi patang ko si Tina manelepon. Ibo bana ambo mandanga curhatan si Tina ko. Nyo bacarito baso lakinyo kini suko marabo ndak jaleh. Jadi ndak kuek si Tina ko lai do. Nyo nio kabur dari rumah karano takuik satiok laki nyo ko berang selalu main tangan. Tantu ambo sabagai kawan mandukuang keputusannyo karano kalau alah KDRT tu ndak ado nan baiak lai do. Sempat nyo caliakan bukti kekerasan laki nyo, mambiru langannyo dek kanai tokok lakinyo, kini untuak pulang ka rumah se nyo takuik takuik kok sempat lakinyo bangkik lo berang berang liak. Teruntuk laki-laki sadonyo, kalau berang tu jan pernah malakek an tangan ka padusi. Ba a ka ba a kalian tu lahia dari seorang padusi lo. Ndak seharusnyo kalian babuek mode itu. Padusi tu untuak dilindungi bukan disakiti.


Sakitar pukul 10.00 malam Lisa baliak dari kampus surang menggunoan sepeda motor. Indak takah hari biasonyo, hari kini Lisa ado jadwal organisasi nan mangharuihkannyo untuak baliak malam. Dari arah kampus sampai ka pusat kota bisa dikawani samo kawan-kawannyo nan lain karano rumah mereka searah. Namun, katiko memasuki persimpangan barulah Lisa baliak surang. Di lingkungan tasabuik dikenal sabagai lingkungan nan cukuik babahayo karano sepi dan cukuik jauah dari komplek rumah. Lisa nan saat itu sadang katakuikan surang mamiliah untuak malanjauikkan perjalananyo agar labaih capek sampai rumah. Namun katiko di pertengahan jalan Lisa tibo-tibo dihambek oleh duo urang. Sambia mangarahkan senjato tajam kapado Lisa urang tasabuik dengan capek mangambik alih motor nan sadang Lisa bawa. Lisa nan saat itu sadang katakuikan hanyo pasrah tahadok keadaannyo.


Saat sadang bakaliliang di salah ciek pusat perbelanjaan tagadang di ma Banyak urang barlalu Lalang di sekitar toko nan ado di mall tasabuik,  Lisa maraso banyak bana urang nan mamandangnyo katiko bisa melewatinyo. Saat itu Lisa maraso sangek indak nyaman karano inyo indak tabiaso jo perhatian nan diberikan oleh urang lain takah iko. Inyo pun mamareso apo nan salah tahadok tampilannyo saat iko dan tanyata katiko inyo bakaco  barulah inyo manyadari bahwa saat iko  inyo hanyo mamakai  lipstik jo warna nan kalam. Barulah bisa manyadari bahwa inyo tadi talalu taburu-buru katiko make up sahinggo  indak talalu manyadari Shade Lipstick nan inyo pakai. Manyadari tatapan urang nan bagitu banyak ka arahnyo mambuek bisa langsung manghapus pewarna bibianyo itu jo tisu.


Waktu ambo salasai papisahan sakolah yang dima artinyo ambo akan bapisah jo kawan-kawan untuak sataruihnyo banyak manahan tangih. Ambo kini alah bapisah jo kawan ambo di sakolah kini ambo harus malanjuik an pendidikan ambo ditampek nan labiah tinggi lai. Beberapa hari sabalum ambo mulai tabiaso jo keadaan ndak basamo kawan-kawan lai. Ambo hanya diam se ndak nio banyak mangecek, rasonyo ambo bantuak urang nan ndak ado samangaik dan indak nio manarik diri untuak kalua dari kasadiahan ambo. Bak itulah raso bapisah, padohal di satiok pertemuan memang akan ado yang namonyo papisahan. Kawan ambo salamo di Sakolah Manangah Ateh terlalu banyak maninggalkan kenangan nan ndak bisa ambo lupoan.


Katiko ambo bacakak jo adiak payah bana manahan emosi ko. Apolai kok lah sampai adu fisik. Ka berang ba ka diam ba a. Kalau diam se mako adiak ko ndak akan pernah barubah. Maangaap apo nan nyo lakukan tu wajar dan ndak ado nan salah. Kalau awak berang dan mambaleh maninju ba a ka ba a inyo adolah adiak awak dan ndak seharusnyo awak basikareh-kareh kapalo mode itu. Mako kalau kalian bacakak jo adiak kalian nan paliang ranncak tu untuak maatasi raso berang kalian adolah bia an se nyo dulu. Bia an se emosi nyo mamuncak-muncak. Setelah tanang barulah kalian masuak lambek-lambek dan maagiah tau kalau apo nan nyo lakukan tu salah dan ndak seharusnyo dilakukan ka abang nyo surang.


Pagi hari, Mira alah mamasang wajah berangnyo dan badmood nyo. Hal iko mambuek kawan sabangkunyo keheranan katiko inyo baru tibo dikelas. Nampak Mira nan saat itu sadang badmood, Sindi sabagai kawan sabangkunyo indak maajak inyo mangecek karano takuik kanai sarengeh pulo. 20 minik kamudian sadang asik mancatat materi nan sadang sekretaris tulih dipapan tulih kini Mira marasoan bising nan sangek mangganggu di talingonyo. Saat itu guru indak ado karano ado rapek sahinggo murid hanyo disuruah mancatat materi nan ditunjuakkan. Kebisingan nan dibuek samo anak cowo dikelas yang sadang bamain, maota, banyanyi mambuek konsentrasi Mira buyar. Mira nan biasonyo sanang-sanang se samo kebisingan tu kini malah sangek sensitif. Mira langsuang mamberangi urang nan mambuek keributan tasabuik. Satalah mereka diam, Mira langsuang malanjuikan catatannyo tapi indak lamo kamudian Mira masih maraso indak dapek bakonsentrasi walaupun keadaan kelas alah hening pun mamatuihkan untuak kalua.


Kalau ado urang nan mamanggia awak dengan sebutan namo nan salah ndak usah berang. Lapangan se hati. Jan sampik bana. Jadikan se kejadian tu sesuatu nan manyenangkan dan menghibur. Jadi urang nan salah panggia ka wak tu ndak lo malu. Apo lai kok urang tu lah minta maaf. Apo juo nan ka diberangan lai. Mancari-cari pakaro se awak namonyo tu. Kecuali kok urang tu lah sampai manyakiti atau malukoi fisik awak barulah bisa wak berang. Bahkan wak kaduan ka pihak nan berwajib bisa juo. Intinyo caliak se apokah perbuatan urang tu marugikan awak, kalau ndak yo padia an se lah tu.


Kawan-kawan harus maikuti Ujian masuak pagawai negeri sipil. Ujian masuak pagawai negeri sipil sangaik sulik untuak dijalani. Hal iko tantunyo mambuek kito marasokan raso sanang nan sangaik gadang katiko barhasil manaklukannyo. Raso sanang nan dirasokan saat lulus ujian masuak pagawai negeri sipil bahkan bukan hanyo dirasokan dek urang nan manjalaninyo, tetapi dirasokan juo dek urang-urang nan dakek jo inyo. Urang tuo, gaek, mak tuo, mamak, etek akan sangaik bangga kalau ado anggota keluarganyo nan barhasil manjadi pagawai negeri sipil. Mambuek keluarga bangga tantunyo adolah suatu hal nan sangaik manyanangkan bukan? Jadi tunggu apolai, segeralah daftar ujian masuak pagawai negeri sipil dan bueklah diri ang bangga.


Ambo malu bana pas di jalan nio ka kadai siang hari tu. Kiro ambo kawan salokal ambo nan di muko ambo jalannyo, kareno dari balakang mirip bana. Ambo panggia lah inyo dengan samangaiknyo, kareno indak biasonyo inyo hari libur ka rumah ambo indak mangecek lai. Alah ambo panggia duo kalia indak manyauik inyo, ambo panggia baulang-ulang maadok urang tu kabalakang. Tanyato ambo salah panggia urang, nan ambo panggia tatanggo awak surang. Ondeh malu bana mano alah mamakiak-makiak, nan tatanggo ambo ko alah tagalak se. Manga lah keceknyo, inyo indak nio manoleh kabalakang kareno bukan namo inyo yang dipanggia jadi anok se nyo.


katiko Lisa sadang barada di kamar mandi umum inyo mangira bahwa  tampek tasabuik telah dibersihkan sacaro rutin sahinggo kebersihannyo tajaga karano katiko ingin mamasuaki kamar mandi itu haruih mambayakan sejumlah pitih kapado urang nan sadang manunggu di depan kamar mandi tasabuik. Namun ekspektasinyo indak seindah Bagaimana ya lihat saat iko karano toilet nan iya mamasuaki saat iko sangek kotor di ma tisu barserakan karano alah melebihi ambang batas dari tampungan tampek sampah. Selain itu juga air nan masih manggenangi lantai sahinggo lantai tasabuik manjadi licin dan basah.   toilet itu juga mamiliki dinding nan bagitu barkerak  sahinggo tacaliak sangek kotor dan takah  jarang dibersihkan. Namun karano bisa alah  sesak untuak mangeluarkan  kotorannyo maka nan jo cepat manyudahi Acara toiletnyo.


Kalau awak sadar pernah mambuek luko terhadap urang nan bahargo bagi awak. Awak indak nio lo sampai jauah dan mambuek mereka sadiah terhadap apo nan awak buek. Cubolah untuak maminta maaf, minta maaf lah indak ka barek gai do. Walaupun awak maminta maaf indak akan mambuek nilai diri awak randah do. Sadiah bana kalau awak mangacewakan urang nan baharga dan awak sayangi tapi talambek untuak mangecek an kato maaf. Urang tu bisa manjauah dari awak ataupun inyo masiah paduli ka awak tapi manyimpan dalam raso sakik dek kacewa jo sikap awak. Rasoanlah didiri awak surang pasti ndak lamak rasonyo kalau alah picayo dan sayang bana ka urang tapi malah dikacewaan.


Zaman kini memang sagalonyo alah sanang. Tamasuak untuak mambagikan undangan hari bahagia pernikahan seseorang. Dulu katiko ingin maagiah tau kaba akan ado sabuah acara pernikahan harus mencetak undangan sekian ratuih bahkan ribuan untuak dibagikan langsuang ka kawan-kawan dan sanak saudara. Tapi zaman kini cukuik dengan caro mambagikan link dan dibagikan melalui pasan singkek whatsapp undangan pernikahan alah bisa sampai ka urang nan ingin dituju melalui undangan digital. Untuak harago mambuek undangan digital ko pun labiah hemat dibandiangkan dengan biaya mancetak undangan manual. Fitu-fitur nan disajikan pun labiah lengkap. Biasonyo undangan digital manggunoan lagu katiko awak mambuka undangannyo. Simpel dan praktis. Selain hemat di biaya hemat lo di tanago.


Ambo caritonyo sadang maantaan adiak ambo ka bandara, agak tagageh tadi dari rumah jadi pakai baju biaso se. Kareno ambo indak ikuik pai do, cuman ikuik maantaan se. Indak disadari sabalumnyo kalau calano ko nio cabiak, ambo malu bana pas calano ambo cabiak. Itu tajadi katiko ambo sadang nio duduak. Baa ka indal malu soalnyo di tampek rami, ado juo urang nan duduak di dakek kami sedang duduak ko. Bantuak calano ambo nan cabiak tu memang babahan tipis tapi indak lo tipis bana, calano nyo calano bungo-bungo, warnyo merah jo biru. Padohal tamasuak calano nan acok ambo pakai kalau nio capek pai tapi masiah tacaliak ancak.


Beberapa hari ko isi berita tentang Vanessa Angel jo Febri lakinyo nan tajadi di jalan tol Surabaya. Diketahui basonyo Vanessa jo lakinyo maningga di tampek kejadian. Selain mereka baduo di dalam oto nan balangga tu ado anak nyo (Gala), baby sitter Gala, dan sopir pribadi. Namun, mereka batigo berhasil selamat dan hanyo mangalami luko-luko ringan. Ambo pribadi sadiah bana mandanga carito ko. Ndak tabayang kalau ambo jadi Gala. Baru baumua satahun alah ditinggakan dek kaduo urang tuonyo  tanpa ado saudara kanduang. Nan labiah mamilukan nyo barado di tampek dan waktu nan samo di saat kaduo urang tuonyo pai. Walaupun nyo punyo keluarga saroman Fuji, Pak, Faisal, dan lain-lain nan manyayanginyo, manuruik ambo ndak akan bisa manggantian sosok urang tuonyo.


Memang awak tu indak buliah bakalabiahan bana yo. Iko dek kareno asik balari-lari se bantuaknyo jadi ambo ko indak sadar jadi takantuik katiko balari-lari. Rasonyo malu bana, babunyi gadang lo tu. Padohal sedang balari kareno nio manyambunyian barang kawan. Itulah kecek kawannyo itu tu karmo, kareno manuruik kawan nyo kalau ado urang jahil sabananyo inyo sedang mampamainkan dirinyo surang. Batua juo sabananyo kareno kawan ambo ko indak lo mangaja ambo, dasar ambo se nan balari-lari nio manyuruak an barang kawan ambo ko. Raso bamain dan asik surang ambo kareno tanyato kawan ambo ko inyo biaso se. Nan malu ambo dek kareno takantuik dan dicaliak jo urang.


Hari paneh mode ko maleh bana kalua rumah apolai mamakai honda indak ba mobil. Itulah nan ambo rasoan katiko ado jadwal mata pelajaran di kampus di siang hari. Ambo pakai honda pai nyo, soalnyo alun punyo mobil lai. Tibonyo pas di jalan ambo kanai macet, ndeh lameh bana rasonyo. Urang nan depan ambo ko lambek lo nio berang bana rasonyo ambo. Hari paneh mode ko yo ndak lamak, angek rasonyo nio berang tapi ndak tau nio berang ka sia. Ambo klakson se saketek urang-urang nan manyalek tu tambah macet se beko indak jalan-jalan ambo dari siko. Apolai padusi maleh bana sabananyo mode ko.


Urang nan mambiasoan dirinyo hiduik barasiah dan nio untuak mambarasiahan lingkungan disakitarnyo tamasuak urang nan elok. Kareno ambo pun maraso kalau lingkungan awak barasiah tu tampek awak maraso aman. Kareno ambo ko tabiaso di lingkungan nan barasiah dan indak kumuah. Katiko pai jalan kalua ambo takajuik bana kareno pas ka toilet umumnyo tu lato bana. Ambo maraso jajok mancaliak toilet nan lato tu. Sabananyo iko harus diterapkan untuak saluruah masyarakat Indonesia untuak selalu manjago kabarasiahan lingkungan maupun tampek-tampek nan awak paralukan. Untuak itu bagi pamerintah setampek atau petugas-petugas yang berwenang terapkanlah tampek lingkungan yang barasiah sahinggo urang pun nyaman untuak mamakai atau manggunoan tampek tasabuik. Bak itu juo urang nan datang harus bisa manjago kabarasiahan.


Katiko ujian seleksi masuak PTN tingga maituang hari, ambo selalu dinasehati dek urang tuo ambo supayo giat baraja. Urang tuo ambo sangat berharap ambo bisa masuak ka PTN supayo biaya untuak kuliah labiah ringan. Tapi dengan sombongnyo ambo mahirauan nasehat urang tuo surang. Ambo tetap pai bamain kian kamari dengan alasan supayo di hari H pikiran ndak stres. Hingga tibo waktu pengumuman kelulusan ternyato ambo ndak ditarimo di satu pun pilihan PTN. Malu rasonyo basuo jo kaduo urang tuo karano alah mahiraukan nasehat mereka dan pastinyo mambuek mereka kecewa. Iko adolah pelajaran untuak awak sadonyo. Kalau nio salamik iduik jan pernah mahirauan nasehat urang tuo karano mereka adolah pintu sarugoo awak. Ridho Allah tu ado pado ridhonyo.


Manikah manjadi salah satu penyempurna dalam beribadah. Dalam pernikahan dapek mambari kabahagiaan bagi pasangan nan diridhoi oleh Allah. Manuruik islam, pernikahan beda agama adolah hal nan dilarang dan diharamkan. Agama Islam saco tarang-tarangan dalam malarang adonyo pernikahan beda agama nan dijalehan dari Q.S Al-Baqoroh ayat 122 nan mampunyoi terjemahan sabagai barikuik "Dan janganlah kamu menikahi waknita musyrik sebelum mereka beriman", dalam ayat tasabuik alah jaleh untuak malarang pernikahan beda agamo.Urang nan tagolong musyrik adolah urang nan picayo salain ka Allah. Diagamo lain pun, pernikahan beda agamo adolah hal nan dilarang. Tapi faktanyo kini alah banyak urang nan indak mangikuti dasar agamo dalam kehidupannyo contohnyo dalam pernikahan.


Maningga dunia memang indak dapek diprediksi oleh siapopun. Hanyo tuhanlah nan mangetahui kapan hambanyo maninggaan bumi. Katiko alah tanang dialam sana, keluarga nan ditinggakan hendaknyo mangirim do'a untuak almarhum karano itu akan mambantu katiko almarhum ditanyo dalam kubur. Mangirim do'a untuak almarhum pun alah ado dilakukan dari zaman dahulu kala. Maksikup alah maningga, para arwah saudara seiman masiah mambutuahan do'a-do'a dari sanaknyo nan  masiah hiduik agar dapek tanang di alam kubur. Jadi, marilah kito sabagai sanak saiman mangirim do'a kapado sanak awak nan lain yang alah mandahului. Dengan hati nan ikhlas dan khusyuk semoga dipermudahkan jalannyo oleh Allah SWT nantinyo.


Rambuik panjang tasabuik ternyato pernah baguno untuak manyalamek an saurang anak ketek nan tajatuah ka kolam dalam sabuah pesta parnikahan. Rabuik nan bagaya dreadlock itu manjadi tali panyalamek untuak si anak. Kandati rabuiknyo dibiaan panjang. Savjibhai maraweknyo jo talenan. Inyo mancuci rambuiknyo salamo tigo jam sahari. Sakalipun mancuci rambuik, inyo manghabisan 8 mililiter sampo bia indak kumuah dan baun. Inyo mangakui bahwa biaya parawatan rambuiknyo sungguah maha, tapi karano alah manjadi tugas suci dari dewa, inyo sanang-sanang sajo. Savjibhai sanang karano cucu-cucunyo salalu mambantu mancuci rambuik. Pado awalnyo, Savjibhai acok digalak an dek kawan-kawan sabagai saurang bencong karano rambuiknyo. Namun, inyo yakainrambuik panjangnyo berkat dari dewa.


Bagi ambo nan sangaik ndak suko jariang sangaik tagaduah dan maraso gali saat harus buang aia gadang atau buang aia ketek di WC nan ba aroma jariang. Mungkin bagi kalian itu sangaik biaso tapi sangaik ndak biaso bagi kami nan anti jo baun-baun busuak mode tu. Mako dari itu, kalau siap makan jariang atau jengkol tu kok salasai kajamban di WC umum atau WC di rumah kalian tolonglah di siram banyak-banyak. Kapan paralu agiah buangan sabun siap cuci tangan kalian tu ka dalam lubang WC supayo baun dan hao jariang tu hilang. Dengan caro tu ambo jamin pasti hao nyo hilang.


Pado maso pandemi wakatu itu, ambo ndak mambayangan bisa kanai covid-19. Padohal ambo ado karajoan dan indak batanago bana rasonyo. Badan ambo lamah, indak samangaik makan, apo nan diraso ndak baraso lai do. Pai lah ambo ka rumah sakik dan takajuik bana ambo katiko darah ambo di tes. Tanyato ambo kanai covid-19, kali tu yobana mambuek ambo takajuik. Artinyo ambo akan diisolasi dan cuti untuak bakarajo. Ambo tamasuak nan capek kalua rumah sakik karen banyak minum aia putih. Amak ambo manyaranan untuak minum banyak walaupun ndak baraso. Aia putiah memang labiah elok daripado yang lainnyo. Wakatu pandemi pun awak disuruah minum aia putih yang cukuik, untuak itu kalian kasodonyo supayo bisa minum aia putih 8 liter sehari dan sesuai jo kebutuhan kalian.


Pamarintah Kirgistan pado 1 Januari 2019 alah mulai mambarlakukan aturan dando bagi urang nan maludah di tampeh umum. Badasarkan paraturan tasabuik, sasaurang nan kedapatan maludah di sambarangan tampek dapek tarancam hukuman dando hinggo sagadang 5.500 som Kirgistan atau sakitar 1 juta rupiah. Aturan dando baru itu bahkan alah dijatuahan kapado saurang laki-laki marekam askinyo sangajo maludah gedung pamarintah untuak kamudian diunggah di Youtube. Laki-laki tasabuik diidentifikasi dek polisi dana alah diparintahkan untuak mambayia dando. Aturan dando tasbuik dibarlakukan pamarintah satelah maliek kabiasoan earga Kirgistan nan manganggap maludah di jalanan adolah hal nan biaso. Indak hanyo dando untuak maludah sambarangan, aturan dando nan juo mulai diberlakukan tamasuak mambuang sarok sambarangan dan mambaka sarok rumah tatangga.


Tantu kito indak nio taruih-manaruih diliputi ketakutan yang indak wajar. Berikut babarapo caro yang bisa dilakukan untuak mengatasi emetophobia, yang pertamo yaitu melawan raso takuik secaro bertahap. Caro mengatasinyo tentu harus diagiah treatment penanganan psikologis, seperti terapi exposure. Jadi, penderita didakekan dengan sumber ketakutannyo secaro bertahap. Kemudian, bisa lo melakukan terapi CBT untuak mengatasi apo yang manjadi penyebanyo. Misalnyo, karano pemikiran negatif dan irasional terhadap muntah. Terapi CBT mengulik apo pemicunyo, kemudian terapis akan mambentu mengatasinyo secaro perlahan. Terakhir melakukan terapi lingkungan, dilakukan dengan mangunjungi tampek yang dihindari penderito dan diasosiasikan dengan risiko muntah, seperti bar, restoran, atau toilet umum.


Wakatu itu umua caca baru baranjak limo taun, Caca acok kali bamain basamo jo kawannyo nan rumahnyo lumayan jauah dari rumah Caca. Caca acok bamain jo kawannyo ko dek didakek rumah Caca indak ado kawan nan saumuran jo Caca. Suatu ari tu, Caca jo kawan-kawannyo bamain di dakek sakolah dasar, kabatulan sakolah dasar ko bapaga jo paga buluah nan indak tinggi-tinggi bana, sado kawan Caca mancubo maloncai paga buluah ko untuak sero-seroan sajo. Dek panasaran nak mancubo pulo, akhianyo tibo masoe Caca untuak malomcai paga ko. Dek badan caca nan indak tatalu tinggi akhia e sarawa Caca tasangkuik diujuang paga nan mambuek sarawa caca ko cabiak tibo-tibo. Dek malu nan indak tatahan Caca bagageh pulang katiko galak kawan-kawan Caca masih tadanga badarai.


Hari iko ambo ka pai mahadiri baralek kawan ambo sajak TK, Sarah. Ambo dan Sarah alah manjadi konco arek dek salalu satu sakolah dari TK sampai kuliah jo inyo. Hari pernikahannyo ko adolah hari nan spesial lo buek ambo. Ambo pai dari pagi sabalun acaro dimulai untuak mancaliak dan manolongan persiapan acara pernikahannyo. Tibo di tmpek nikahannyo dekorasi jo persiapan tampek alah rapi dan siap. Pai ka kamar pengantin ambo mancaliak Sarah sadang basolek dan basiap. Sarah sanang bana dek hari nan inyo nanti-nati akhirnyo tibo pulo. Inyo agak tagang pulo takuik persiapan penikahannyo kurang mantap. Tpi ambo kecekan kalau sado acara dan persiapannyo alah rancak supayo inyo indak tagang. Ambo kecekan pulo kalau kawan-kawan nan lain akan tibo mambaok hadiah pernikahan spesial untuak Sarah.


Saranggo nan acok di rumah yang sadoalah urang ambo raso banci jo inyo. Kecoa iyo itulah saranggo nan ambo paliang jajok bana mancaliaknyo. Entah datang dari ma kecoa ko tibo-tibo nimbua se. Ambo ingek bana dulu baraja di sakolah tentang ciri-ciri kecoa. Inyo punyo kaki 3 untuak bajalan, ado sayok juo di badannyo, sayok nyo licin dan indak babulu, warnonyo coklaik. Ambo caliak bana baa banyaknyo pernah waktu itu kecoa di rumah ambo labiah lah dari 6 kecoa tu. Sabana jajok ambo mancaliaknyo, balari ambo jo malumpek-lumpek. Keluargo ambo nan lain biaso e nyo, ambo surang yang dikecek an bakalabiahan.


Gagalnyo tahap partamo yaitu SNMPTN dalam mamasuki perguruan tinggi negeri bukanlah satu-satunyo caro untuak malanjuikan pendidikan di PTN. Kini alah ado banyak caro nan bisa ditampuah siswa dalam mamasuki PTN yaitu malalui SBMPTN dan Mandiri. Dalam seleksi SBMPTN iko adolah dengan mangikuti sarangkaian tes nan alah dipasiapkan sahinggo calon mahasiswa dapek manyalasaiannyo. Materi-materi nan disiapkan untuak tes tulih pun baragam yaitu Tes Potensi Skolastik (TPS), Tes Saintek dan TKA Soshum. Banyaknyo rangkaian tes nan haruih dilakukan mangharuskan bagi calon peserta dapek mampersiapkan diri untuak manghadapi saluruah rangkaian seleksi. Dan, katiko alah maraso siap untuak tes SBMPTN mako jan takuik untuak gagal karano mancubo tes SBMPTN. Karano rezeki indak pernah tau bilo bisa tibo.


Bapak ambo memang urang nan sangat disiplin. Apolai masalah agamo. Jadi, salamo bulan ramadhan ado sabuah aturan nan harus dipanuahi dek sado anggota keluarganyo. Salah satu peraturannyo adolah salamo bulan puaso ndak ado nan buliah batal puaso kecuali dengan alasan sakik. Jadi waktu itu, sapulang dari sakolah ambo maraso auih bana. Ndak tatahan auih ko rasonyo sampai maghrib. Akhirnyo sabalum pulang ka rumah ambo diam-diam mambatalan puaso dengan mambali minum di salah satu kadai nan ado di dakek sakolah. Pas sampai rumah, ambo anok-anok se, jadi ndak ado nan tau kalau puaso ambo alah batal. Pas apak ambo pulang, langsuang jantuang ambo badabok-dabok karano iko adolah pertamo kalinyo ambo baduto ka apak ambo. Perasaan ambo takuik bana saat itu. Kok sampai apak tau pasti marasai kanai berang ambo deknyo.


Panggunoan sanjato api kini sangek dilarang beredar di lingkungan masyarakat luas. Sanjato api hanyo diperbuliahkan bagi aparat keamanan tatentu nan alah memenuhi segala ketentuan nan balaku. Indonesia saat iko tamasuak ka dalam negara dengan peredaran sanjato ilegal terendah di dunia. Namun hal iko indak manutuik kemungkinan bahwa ado kejahatan nan diakibekkan oleh sanjato api tasabuik. Dalam data resmi kepolisian, ado sakitar 17.000 sanjato api legal nan diedarkan ka masyarakat sipil untuk beladiri sadangkan 6000 sanjato api digunoan sabagai olahraga. Dan disebutkan pulo sakitar Rp20.000 sanjato api milik polisi dan TNI kini ado di tangan sipil dalam kondisi siap pakai atau rusak. Mako dari itu, panggunoan sanjato api haruih melalui babarapo syarat tatentu sadangkan urang mamilikinyo haruih lolos babarapo tahap tatentu jugo.


Salah satu caro manabuang nan sadang trending kini ko adolah manabuang saham. Banyak platform-platform ataupun perusahaan sekuritas nan mamamfasilitasi sanak sadonyo nan nio mulai bainvestasi di saham. Ado banyak kauntuangan nan ditarimo, diantaronyo adolah capital gain atau kauntuangan nan sanak tarimo dari salisiah panjualan saham jo pambaliannyo, nan kaduo ado deviden nan ma adolah bagian dari keuntungan nan akan dibagi dek perusahaan ka nan punyo saham sasuai jo gadang saham nan dipunyo. Salain kaduo hal tasabuik, sanak sadonyo akan dapek pulo ownership atau kepemilikan dari modal perusahaan tasabuik. Banyak urang nan mandapekkan kauntuangan sampai bisa mambali barang-barang nan diinginkan dek manabuang dan bainvestasi di saham. Selain bahagia dek bisa mambali barang, awak bisa pulo baraja bainvestasi mulai dari kini.


Iko adolah saat-saat nan paliang ambo takuik an. Kondisi ko adolah kondisi nan ndak pernah ambo harok an tajadi dalam iduik yaitu malahian dengan caro operasi. Sabalum masuak ruangan operasi se ambo alah dihadok an jo ruangan nan sangaik dingin. Mode dalam kulkas. Alun lo katiko sabalum dibius ambo mancaliak peralatan-peralatan operasi saroman guntiang, pisau, pingset, dan bando-bando tajam lainnyo nan ambo tau itu akan digunokan untuak mambalah paruik ambo. Sapanjang persiapan operasi dan manjalang ambo di agiah bius ambo hanyo bisa istighfar dan minta pertolongan ka tuhan supayo ambo diagiah keselamatan dalam manjalani operasi ko. Taingek doso-doso ka ibu saat itu.


Sasaurang nan mamiliki phobia tahadok hewan babahayo atau ula sebenarnyo cukuik mangganggu aktivitasnyo. Karano takadang kito indak menyangko akan mancaliak sasuatu nan bakaitan jo ula takah videonyo atau ketiko mangunjungi kebun binatang. Mako dari itu ado babarapo caro untuak mangatehi phobia iko. Partamo yaitu dengan terapi atau mancaliak gambar ula lalu mancaritoan bagaimano reaksi tubuh tahadok gambar ula tasabuik. Kaduo,Itu dengan mangubah pola pikia sahinggo dapek mancaliak bahwa ula adolah hewan normal dan bukannyo objek nan sangek mengerikan. Katigo yaitu dengan mengkonsumsi obat untuak meredakan kecemasan nan tibo-tibo muncul katiko mancaliak ula. Namun hal iko memerlukan babagai tindakan dokter dan pengawasan dokter. Namun jiko phobia ula iko sangek mangganggu kapodo aktivitas sehari-hari cubolah untuak konseling kepada psikolog atau psikiater.


Patamo kali ambo batamu lo baliak jo kawa lamo ambo satelah bapuluah-puluah tahun indak basuo. Ambo takajuik bana katiko indak sangajo batamu jo inyo dan senang rasonyo bisa basuo. Ambo ko alah sanang dan banyak batanyo nan kawan lamo ambo ko ternyata biaso se dan nampak nyo indak terlalu samangaik mandanga carito ambo. Dari pengalaman ambo tadi berari ado hal-hal nan paralu awak tau katiko batamu kawan lamo. Patamo basikap biaso se dan baco situasi bisa dibaok sanang iko atau indak, kaduo tahu diri li awak dan bapikia positif se, katigo tau se kalau indak sadoalah urang peduli dengan maso lalu awak.


Memang sabana kalau punyo abang yo, indak bisa batanang adiak nyo. Kalau indak manggaduah inyo mancacek. Lamak kalau mancacek indak yang sensitif, iko alah yang dikecek an sensitif bagi ambo. Dikecek an juo di depan urang yang sedang batamu dirumah. Ambo malu bana kareno dikecek an baun katiko salasai makan pete. Urang tu mandanga sadonyo, ado juo laki-laki yang gagah anak dari tamu apak ambo di rumah. Tambah malu lah, apolai ambo padusi. Suaro abang ambo ko gadang bana mancecek sambia mangecek an caro mambarasiahan muluik setelah makan pete. Kecek gosok lah gigi lai, siap tu barasiahan lidah jo sikek gigi, abis tu ambiak benang kalau ado yang nyangkuik pete tu, siap tu bakumu jo ubek kumua dan makan permen. Caro mailangan baun nan dikecek an nyo, jaleh ambo lai tau juo nyo.


Andi saat itu barado di tampek umum di mano inyo baru pertama kali barado di daerah ini. Saat itu Andi sangek nio mambuang aia ketek dan mancari toilet terdekat. Inyo pun bartanyo ka salah ciek petugas kebersihan nan saat itu barado indak jauh dari tampek Andi saat ini. Mancaliak ado toilet umum Andi langsung bargegas tanpa mancaliak terlabiah dahulu  bahwa toilet tasabuik dipisah antara perempuan dan laki-laki. Namun saat inyo mamasuki toilet itu inyo mancaliak ado perempuan nan sadang barcermin sambil mamperbaiki riasannyo. Mancaliak itu perempuan nan ado dalam toilet langsung barteriak dan mambuek Andi panik dan langsung bargegas keluar. Saat itu Andi langsung manjauh dari toilet dan indak jadi untuak mambuang hajatnyo. Indak lama kemudian perempuan nan ado dalam toilet tadi keluar dan Andi manjelaskan bahwa inyo alah salah masuk toilet bukannyo barniat jahat.


Pado tahun 2018 ambo maikuti perkemahan sabtu minggu di sakolah. Saat itu ado kajadian nan mambuek ambo takuik bukan kapalang. Saat malam hari, salasai sholat isya tibo-tibo ado adiak kelas ambo nan kasurupan. Akhianyo karano kajadian itu sado murid dikumpuakan di lapangan dek guru-guru. Saat dikumpuakan di lapangan itu lah ambo mancaliak ado sasosok bayangan putiah bajalan di koridor lantai 3. Ambo sangaik katakutan saat itu. Indak banyak nan bisa ambo lakukan salain manunduak dan badoa kapado Tuhan. Ambo sangaik takuik, badan ambo basah karano karingek taruih kalua dari dalam tubuah ambo. Padohal malam itu suasananyo sadang dingin. Salain itu wajah ambo pun pucek dan mato ambo indak bisa ambo aliahkan dari koridor lantai 3 tampek hantu itu bajalan-jalan.


Rem blong adolah sasuatu nan sangaik babahayo bagi urang nan mangandarai oto. Rem blong mampu mambuek seseorang maraso sangaik katakutan saat mangalaminyo. Bagaimano indak, rem blong bisa barakibat sangaik fatal. Salain itu, akibat rem blong bukan hanyo bisa dirasokan dek urang nan mangalaminyo, tapi dapek juo dirasokan dek urang lain. Rem blong bisa mambuek urang mangalami kacalakaan. Kacalakaan itu dapek mambuek urang mangalami luko-luko, dirawat di rumah sakik, atau bahkan maningga. Rem blong pun bisa marugikan urang lain jikok tajadi di tampek nan rami. Contohnyo rem blong dapek mambuek urang nan mangaleh di tapi jalan kanai lantak. Hal itu tantunyo dapek mambuer urang nan mangaleh itu mangalami karugian baiak dari segi dagangannyo atau bisa juo kasalamatannyo.


pagi minggu kini manjadi minggu yang manyanangkan dan mambaok kegimbaraan bagi Fathan kareno inyo mandapek an motor dari menang undian. Fathan yobana sanang dam bersyukur terhadap apo nan inyo dapek an kini. inyo bangga juo alah berhasil mandapek an undian tu, apolai datang di waktu yang tapek. Fathan memang sadang paralu bana motor kareno kapatang motornyo rusak dan indak bisa lai malakuan karajoan inyo sabagai tukang ojek. Salamo itu inyo badoa dengan ikhlas dan berniek untuak mamanfaatkan hadiah yang ado. Patamonyo inyo iseng se nio ikuik undian, inyo kirimlah kupon undia tu dengan namo dan alamaik inyo. Tibo-tibo se pagi-pagi pihak penyelenggara mambaok motor untuak inyo.


Maya takuik jo binatang ketek dan kawan salokal nyo tau itu. Ado ciek kawan inyo yang memang suko usil. Di kaja nyo lah si maya, tantu balari si maya ko pas dikaja. Ondeh tadiam urang sadonyo kareno calano maya cabiak pas balari di kaja kawan nan usil tu. Langsuang kawan nan mangaja tu manyuruah urang untuak maadok kabalakang sadonyo, jan ado yang mancaliak. Berang bana maya jo kawannyo tu kareno alah mambuek maya sabana malu dek kareno calano yang cabiak. Kawan maya ko malakuan langkah iko untuak manolong maya, patamo manyuruah supayo urang indak mancaliak ka inyo, kaduo mancari kain nan bisa manutuik an nyo, katigo maajak maya ka toilet, siap tu indak lupo mina maok ka maya.


Sabananyo ndak ado urang nan malarang untuak mamaliaharo bianatang. Asalkan kameh. Bisa ma agaiah makan dan maambarasiahan cirik nyo. Jan sampai mode tetangga ambo. Ayam nyo batandang kian kamari. Maninggan an cirik lo lai. Lah jaleh halaman rumah halaman basamo. Kok mode tu kan ndak nyaman urang dibueknyo. Balangau-langau lo rumah urang dek nyo. Jan sampai emosi lo urang dek awak. Harusnyo bisa saliang tenggang manenggang. Makonyo kalian tu kalau mamaliharo hewan agiah kandang. Jadi cirik nyo tu ndak baleak-leak ka muko laman urang. Kalau ndak bisa  labiah rancak ndak usah paliharo binatang karano kalau mode tu bisa manggaduah kenyamanan tetangga sekitar.


Tibolah hari dimano ambo harus siap dengan hasil pengumuman lolos masuak universitas, yang ambo harapakan adolah ambo bisa lolos dan masuak ka universitas impian ambo. Jadi ambo nio cek soalnyo pengumuman alah kalua, buek kalian yang nio mancaliak nyo caro pertamo adolah bukak website yang telah diberitahukan di android ataupun laptop kalian, salanjuiknyo setelah alah awak bukak masuak an namo dan nomor peserta tes awak, dari situ pasti awak bakal tutuik mato takuik untuak mancaliak hasilnyo itulah juo yang ambo rasoan, setelah itu langsuang se awak takan enter dan caliak lah hasilnyo. Hasil yang ambo dapek an dari pengumuman itu adolah alun ditarimo dari kampus impian ambo disuruah nyo semangat dan berusaha lai. Waktu ambo dapek hasilnyo yo bana sadiah ambo baa ka indak itu adolah kampus impian ambo sajak lamo dan ambo alah mati-matian rasonyo balaja untuak mandapek an inyo. Hasilnyo ambo ndak lulus do kalian yang nio caliak hasil pengumuman kelulusan bisa caliak surang dan siap-siap se untuak hasilnyo.


Hari ko merupakan hari-hari nan paliang ditunggu dek Leslar Lovers. Akhirnyo waktu nan ditunggu-tunggu tibo juo. Hari ko akan diadoan acara pernikahan antaro Lesty Kejora dan Rizki Bilar. Acaranyo pun akan disiarkan di satasiun TV RCTI. Samanjak manjadi bintang tamu di acara Tukul Arwana pasangan ko jadi acok muncul di TV dan konten-kontennyo acok lo tending di youtube. Banyak penggemarnyo nan alah maidam-idamkan pernikahan mereka karano urang baduo ko nampak cocok, serasi, dan romantis bana. Dari nan awal-awalnyo dijodohan deh para netizen, sampai pacaran, dan akan segera malangsuangkan acara pernihannyo bisuak. Semoga lancar sampai hari H dan manjadi keluarga sakinah mawaddah warrahmah. Amiin.